cyanic-selkie/wikianc huggingface dataset:
ನಿಕೋಲ್‌ ಶೆರ್ಜಿಂಜರ್‌
ಸೊಲೊ ಆಲ್ಬಮ್‌ (ಹರ್‌ ನೇಮ್‌ ಇಸ್‌ ನಿಕೋಲ್‌ )
ಇತರ ಹಾಡುಗಳಾದ, ಗ್ಯಾರಿ ಲೈಟ್‌ಬಾಡಿ (ಸ್ನೋವ್‌ ಪೆಟ್ರೋಲ್‌ನ) ಬರೆದ "ಜಸ್ಟ್‌ ಸೇ ಯಸ್‌" ಹಾಡಿಗೆ ಉತ್ತಮ ಪ್ರತಿಕ್ರಿಯೆ ವ್ಯಕ್ತವಾಗಿದೆ. ಉತ್ತಮ ತಾಳ ಮತ್ತು ಎಲೆಕ್ಟ್ರಾನಿಕ್‌ ವಾದ್ಯಗಳ ಸಂಗೀತ ಒಳಗೊಂಡಿರುವ ಹಿತಕರ ಮತ್ತು ನಿಧಾನ,ಸೌಮ್ಯ ಗತಿಯ ಹಾಡಾಗಿತ್ತು. ಅವಳು MTVಯೊಂದಿಗೆ ಮಾತನಾಡಿ, ಈ ಹಿಂದೆ ಹಾಡನ್ನು ಧ್ವನಿಮುದ್ರಿಸಲು ಗ್ವೆನ್ ಸ್ಟೆಫಾನಿ ತಿರಸ್ಕೃರಿಸಿರುವುದನ್ನು ಹೇಳಿಕೊಂಡಳು. "ನಾನು ಸ್ನೋವ್‌ ಪೆಟ್ರೋಲ್‌ನ ಸಂಗೀತದ ಅತಿ ದೊಡ್ಡ ಅಭಿಮಾನಿ, ಅದನ್ನು ನಾನೇ ಸ್ವಂತವಾಗಿ ಮಾಡಲು ಯೋಚಿಸಿದೆ. "ಇದು ತುಂಬಾ ಪ್ರಾಮಾಣಿಕ ಮತ್ತು ವಾಸ್ತವದ ಹಾಡಾಗಿದೆ." ನೆ-ಯೊ ಶೆರ್ಜಿಂಜರ್‌ಳಿಗೆ ಎರಡು ಹಾಡುಗಳನ್ನು ಮಾಡಲು ನೀಡಿದರು. ಅದರಲ್ಲಿ ಒಂದು ನಿಧಾನಗತಿಯ ಹಾಡಾಗಿರುವ "ಹ್ಯಾಪಿಲಿ ನೆವರ್‌ ಆಫ್ಟರ್‌". ಇದರ ಬಗ್ಗೆ ಶೆರ್ಜಿಂಜರ್‌ ಮಾತನಾಡುತ್ತಾ, "ಇದು ಹದಿಹರೆಯದ ಹುಡುಗಿಯರು ಬಯಸುವ ಮಹಿಳಾ ಸಶಕ್ತೀಕರಣದ ಸಂದೇಶ ಹೊಂದಿದೆ" ಎಂದು ಹೇಳಿದಳು. 2007ನಲ್ಲಿ ಬ್ರಿಟ್ನಿ ಸ್ಪಿಯರ್ಸ್‌ ತನ್ನ ಬ್ಲಾಕ್‌ಔಟ್‌  ಆಲ್ಬಮ್‌ಗಾಗಿ ಧ್ವನಿಮುದ್ರಿಸಲು ಈ ಹಾಡು ಬರೆದಿರುವುದು ಆಸಕ್ತಿದಾಯಕ ವಿಷಯ. ಇನ್ನೊಂದು ಹಾಡು "ಸೇವ್‌ ಮಿ ಫ್ರಮ್ ಮೈಸೆಲ್ಫ್‌" ಎನ್ನುವ ದುಃಖದ ಹಾಡಾಗಿದ್ದು, ಇದನ್ನು ಧ್ವನಿಮುದ್ರಿಸುವ ಮೊದಲು ಕೊಂಡಿಗೆರೆಯನ್ನು (hook) ಅಭಿವೃದ್ಧಿಸಲು ಶೆರ್ಜಿಂಜರ್‌ ನೆ-ಯೊಗೆ ಸಹಾಯ ಮಾಡಿದ್ದಳು. "ಮಾರ್ಚ್‌" ಎನ್ನುವ ಇನ್ನೊಂದು ಹಾಡಿಗೆ ಸಿದ್ಧಳಾಗುವಾಗ, ಶೆರ್ಜಿಂಜರ್‌ ತಾನು ಇದನ್ನು ಉತ್ತಮವಾಗಿ ಧ್ವನಿಮುದ್ರಿಸಲು ಬಯಸುತ್ತೇನೆಂದು ಹೇಳಿದಳು. "ಇದು ನಿಮ್ಮ ಕನಸನ್ನು ಬಿಟ್ಟು ಕೊಡದೆ ನಿರಂತರವಾಗಿ ಸಾಧಿಸುವುದಕ್ಕೆ ಸಂಬಂಧಿಸಿದೆ. ತಾನು ಇಂದಿರುವ ಸ್ಥಿತಿಗೆ ಹೇಗೆ ತಲುಪಿರುವೆ ಎನ್ನುವುದಕ್ಕೂ ಸಂಬಂಧಿಸಿದೆ." ಇದನ್ನು ಟಿಂಬಲೆಂಡ್‌ ನಿರ್ಮಿಸಿದ್ದು ಮತ್ತು "ಫಿಸಿಕಲ್‌" ಎಂಬ ಹಾಡು ಅವನ ಟ್ರೇಡ್‌ಮಾರ್ಕ್‌ ಹಾಡಾಗಿದ್ದು, ಇದರಲ್ಲಿ ಉಲ್ಲಾಸಭರಿತ ಇಂಪಾದ ಸಂಗೀತ ಮತ್ತು ಭಾರಿ ಪ್ರಮಾಣದ ಬೇಸ್‌ಲೈನ್‌ ಅನ್ನು ಕೇಳಬಹುದಾಗಿದೆ. ಹಾಡಿನ ಒಂದು ಭಾಗವನ್ನು ಚಲನಚಿತ್ರದಲ್ಲಿ ಬಳಸಿಕೊಳ್ಳಲಾಗಿದೆFantastic Four: Rise of the Silver Surfer . ಅಮೆರಿಕಾದ ಗ್ರಾಮಿ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡ ಗಾಯಕ ಸ್ಟಿಂಗ್‌ ಹಾಡಿರುವ (ಜೆಸಿಕಾ ಅಲ್ಬಾಳೊಂದಿಗೆ ರೆವ್ಲೊನ್‌ ಕಾಣಿಸಿಕೊಂಡಿದ್ದಾರೆ). "ವೆನ್‌ ಯುವರ್ ಫಾಲಿಂಗ್‌" (ಅಕೊನ್‌ರವರ ಸಾಹಿತ್ಯ ಸಹಕಾರ) "ಪವರ್ಸ್‌ ಔಟ್‌" ಎನ್ನುವ ಗಮನ ಸೆಳೆಯುವ ಪ್ರಣಯಗೀತೆ ಮತ್ತು ಫಾರಲ್‌ ವಿಲಿಯಮ್ಸ್‌ ಬರೆದು, ದಿ ನೆಪ್ಚುನ್ಸ್‌ ನಿರ್ಮಿಸಿದ "ಐ M.I.S.S ಯು" ಹಾಡು ಸೇರಿದಂತೆ ಆಲ್ಬಮ್‌ ಇತರ ಹಾಡುಗಳನ್ನು ಒಳಗೊಂಡಿತ್ತು.
ಪುಸ್ಸಿಕ್ಯಾಟ್‌ ಡಾಲ್ಸ್‌ ತಮ್ಮ ಡಾಲ್‌ ಡಾಮಿನೇಷನ್‌ ನ ಎರಡನೇ ಆಲ್ಬಮ್‌ ಅನ್ನು ಬಿಡುಗಡೆ ಮಾಡಿದಾಗ, ಈ ಆಲ್ಬಮ್‌ನ ಭವಿಷ್ಯದ ಬಗ್ಗೆ ಅನುಮಾನ ಹುಟ್ಟಿಕೊಂಡಿತು. ಏಕೆಂದರೆ ಮೊದಲ ಶೆರ್ಜಿಂಜರ್‌ ತನ್ನ ಸ್ವಂತ ಆಲ್ಬಮ್‌ಗಾಗಿ ಧ್ವನಿಮುದ್ರಿಸಿದ ಹಾಡುಗಳಲ್ಲಿ ಕೆಲವನ್ನು ಪುಸ್ಸಿಕ್ಯಾಟ್‌ ಡಾಲ್ಸ್‌ನ ಆಲ್ಬಮ್‌ ಒಳಗೊಂಡಿತ್ತು. "ಹ್ಯಾಪಿಲಿ ನೆವರ್‌ ಆಫ್ಟರ್‌" ಮತ್ತು "ವೂಸ್‌ ಗೊನ್ನಾ ಲವ್‌ ಯು" ಹಾಡುಗಳನ್ನು ಯಾವುದೇ ಬದಲಾವಣೆಗಳನ್ನು ಮಾಡದೆ, ಆಲ್ಬಮ್‌ಗೆ ಸೇರಿಸಿದರು. ಆದರೆ ಆಲ್ಬಮ್‌ ಬಿಡುಗಡೆಯಾಗುವ ಮೊದಲು "ವೆನ್‌ ಐ ಗ್ರೋವ್‌ ಅಪ್‌" ಹಾಡಿಗೆ ಹೆಚ್ಚುವರಿ ಸಂಗೀತದ ಹಿನ್ನಲೆ ಸೇರಿಸಲಾಯಿತು. ಕ್ರಿಸ್ಟೊಫರ್‌ "ಟ್ರಿಕಿ ಸ್ಟೆವರ್ಟ್‌" ಮತ್ತು ದಿ-ಡ್ರಿಮ್‌ರವರು ಸಹ ಶೆರ್ಜಿಂಜರ್‌ಳೊಂದಿಗೆ ಕೆಲಸ ಮಾಡುತ್ತಿದ್ದರು. ಅವರು ಆಲ್ಬಮ್‌ಗಾಗಿ ಕನಿಷ್ಠ ಎರಡು ಹಾಡುಗಳನ್ನು ಬರೆದು, ಧ್ವನಿಮುದ್ರಿಸಿ, ನಿರ್ಮಿಸಿದ್ದರು. "ಪಂಚ್‌ ಯು ಇನ್ ಯುವರ್ ಸ್ಲೀಪ್‌" ಮತ್ತು "ಐ'ಮ್‌ ಎ ಚೀಟ್‌" ಎನ್ನುವ ಎರಡು ಪ್ರಸಿದ್ಧ ಧ್ವನಿಸುರುಳಿಯನ್ನು ದಿ-ಡ್ರಿಮ್‌ನ ಪತ್ನಿ ಕ್ರಿಸ್ಟಿನಾ ಮಿಲಿಯನ್‌ಳಿಗೆ ಮರುನಿಗದಿಪಡಿಸಲಾಯಿತು. ಅದನ್ನು ಅವಳು 2010ರಲ್ಲಿ ಬಿಡುಗಡೆಯಾಗುವ ತನ್ನ ನಾಲ್ಕನೆ ಸ್ಟುಡಿಯೊ ಆಲ್ಬಮ್‌ ಎಲೋಪ್‌ ಗಾಗಿ ಬಳಸಿಕೊಂಡಳು. ನಂತರ ಕೆರಿ ಹಿಲ್ಸನ್‌ (ಪುಸ್ಸಿಕ್ಯಾಟ್‌ ಡಾಲ್ಸ್‌ಗಾಗಿ ಹೆಚ್ಚಾಗಿ ಹಾಡುಗಳನ್ನು ಬರೆಯುತ್ತಾರೆ) ಶೆರ್ಜಿಂಜರ್‌ಳಿಗಾಗಿ "ಎಲೀನೇಟೆಡ್‌" ಎನ್ನುವ ಹಾಡನ್ನು ಬರೆದಿದ್ದಾರೆ ಎನ್ನುವುದು ಬಹಿರಂಗಗೊಂಡಿದೆ. ಆದರೂ ಹಿಲ್ಸನ್‌ ತನ್ನ ಮೊದಲ ಸ್ವಂತ ಸ್ಟುಡಿಯೊ ಆಲ್ಬಮ್‌ ಇನ್‌ ಎ ಪರ್ಫೆಕ್ಟ್‌ ವರ್ಲ್ಡ್‌… ಗಾಗಿ ನಿರ್ಮಾಪಕ ಕೊರಿ ಬೋಲ್ಡ್‌ನೊಂದಿಗೆ ಹಾಡನ್ನು ದಾಖಲಿಸಿದ್ದಳು. ಹೀಗಾಗಿ ಆಲ್ಬಮ್‌ನ ನಿರ್ಮಾಣದಲ್ಲಿ ತಡವಾಗಿ, ಹಾಡನ್ನು ಮತ್ತೆ ಪಡೆದ ಅವಳನ್ನು ಕೆಲಸದಿಂದ ತೆಗೆದುಹಾಕಲಾಯಿತು. ಆದರೂ ಹಿಲ್ಸನ್‌ಳ ಆಲ್ಬಮ್‌ನ "ಆಕರ್ಷಣೆಯ ಎಲೆಕ್ಟ್ರೊ-ನಾದ ಮತ್ತು ಸೌಮ್ಯ ಬಡಿತಗಳಿಂದಾಗಿ," ಉತ್ತಮ ಪ್ರತಿಕ್ರಿಯೆ ವ್ಯಕ್ತವಾಯಿತು. 2009ರ ಸಪ್ಟೆಂಬರ್‌ನಲ್ಲಿ "ಜಸ್ಟ್‌ ಸೇ ಯಸ್‌" ಎನ್ನುವ ದುಃಖದ ಹಾಡನ್ನು ಗ್ಯಾರಿ ಲೈಟ್‌ಬಾಡಿರವರು ಪಡೆದುಕೊಂಡರು. ನಂತರ ಅವರು ಹಾಡನ್ನು ಪರಿಷ್ಕರಿಸಿದರು ಎನ್ನುವುದನ್ನು ಖಚಿತಪಡಿಸಲಾಯಿತು. 2009ರ ನವೆಂಬರ್‌ 2ರಲ್ಲಿ ಸ್ನೋವ್‌ ಪೆಟ್ರೋಲ್‌ನ ಅಪ್‌ ಟು ನೌ ಆಲ್ಬಮ್‌ ಪೂರ್ಣಗೊಂಡ ನಂತರ ಅವರ ಬ್ಯಾಂಡ್‌ ರಚಿಸಿದ ಹಾಡಾಗಿ ಬಿಡುಗಡೆಯಾಯಿತು.
ಕಳೆದ 2008ರ ಸಪ್ಟೆಂಬರ್‌ರಲ್ಲಿ ಶೆರ್ಜಿಂಜರ್‌ ತನ್ನ ಆಲ್ಬಮ್‌ ತಡವಾಗಿ ಬಿಡುಗಡೆಯಾಗುವ ಬಗ್ಗೆ ಮಾತನಾಡಿ, "ಇತರರು ಬರೆದಿರುವುದಕಿಂತ ಹೆಚ್ಚಾಗಿ, ಇದು, ಕಟ್ಟ ಕಡೆಯಲ್ಲಿ ನನ್ನದೇ ತೀರ್ಮಾನ. ನನ್ನ ಕೆಲವು ಸೊಲೊ ಹಾಡುಗಳನ್ನು ನಾನು ಪುಸ್ಸಿಕ್ಯಾಟ್‌ ಡಾಲ್ಸ್‌ ಹೊಸ ಡಾಲ್‌ ಡಾಮಿನೇಷನ್‌ ಆಲ್ಬಮ್‌ ನಲ್ಲಿ ಸೇರಿಸಿದ್ದೇನೆ. ಎಲ್ಲವೂ ಪರಿಮಿತ ಕಾಲಯೋಜನೆಯಿಂದ ಕೂಡಿದೆ. ಅದು ಮುಂದಿನ ವರ್ಷ ಬಿಡುಗಡೆಯಾಗಬಹುದೆಂದು ನಾನು ಭಾವಿಸಿದ್ದೇನೆ. ಅಲ್ಲದೇ ಡಾಲ್ಸ್‌ ಆಲ್ಬಮ್‌ನಲ್ಲಿರುವುದು ನನಗೆ ಅದ್ಭುತ ಅನುಭವ ನೀಡುವುದು. "ಬೇಬಿ ಲವ್‌" ಮತ್ತು "ವಾಟೆವರ್‌ ಯು ಲೈಕ್‌"ನಲ್ಲಿ ನೀವು ಕೇಳಿದ ಸಂಗೀತಕ್ಕಿಂತ ಸಂಪೂರ್ಣ ಬದಲಾಗಿದೆ. ಅಲ್ಲದೇ ಈಗಲೂ ನಾನು ಅದರ ಮೇಲೆ ಕೆಲಸ ಮಾಡುತ್ತಿದ್ದೇನೆ — ಅದು ನೀವು ಪರಿಪೂರ್ಣರಾಗಿದ್ದಾಗ ಮಾತ್ರ ಸಾಧ್ಯ."
ಕಳೆದ 2009 ಎಪ್ರಿಲ್‌ನಲ್ಲಿ, ಅವಳ ವೃತ್ತಿಜೀವನದ ಯೋಜನೆಗಳು ಮತ್ತು ಎಲ್ಲಿಯವರೆಗೆ ಡಾಲ್ಸ್‌ನಲ್ಲಿರುವ ಬಗ್ಗೆ ಬಿಲ್‌ಬೋರ್ಡ್‌ ನಿಯತಕಾಲಿಕೆಗೆ ನೀಡಿದ ಸಂದರ್ಶನದಲ್ಲಿ ತಿಳಿಸಿದ್ದಾಳೆ. "ಪ್ರಸ್ತುತ ಆಲ್ಬಮ್‌ ಮಾತುಕತೆಯ ಹಂತ ಮತ್ತು ಬರಹಗಾರಿಕೆಯ ಹಂತದಲ್ಲಿದೆ. ಈವರೆಗೆ ನಾನು ಧ್ವನಿಮುದ್ರಣವನ್ನು ಪ್ರಾರಂಭಿಸಿಲ್ಲ" ಎಂದು ಹೇಳಿದಳು. ಪುಸ್ಸಿಕ್ಯಾಟ್‌ ಡಾಲ್ಸ್‌ ತಮ್ಮ ವರ್ಲ್ಡ್‌ ಡೊಮಿನೇಷನ್‌ ಟೂರ್‌ ಅನ್ನು ಪೂರ್ಣಗೊಳಿಸಿದ ನಂತರ, ಅವಳು ಮತ್ತೆ ಸ್ಟುಡಿಯೊದಲ್ಲಿ ಕೆಲಸ ಮಾಡುವುದಕ್ಕೆ ಯೋಜಿಸಿದ್ದಾಳೆ. ಶೆರ್ಜಿಂಜರ್‌ ತನ್ನ ಯೋಜನೆಗಳ ಬಗ್ಗೆ ಮಾತನಾಡುತ್ತಾ, ತಾನು ಮತ್ತು ವಿಲ್‌.ಐ.ಏಮ್‌, ಟಿಂಬಲೆಂಡ್‌ರೊಂದಿಗೆ ಮತ್ತೆ ಕೆಲಸ ಮಾಡುತ್ತೇನೆ. ಹಾಗೇಯೆ ಹೊಸ ಸಹವರ್ತಿಗಳಾದ ಲೇಡಿ ಗಾಗಾ ಮತ್ತು A.R. ರೆಹಮಾನ್‌ರೊಂದಿಗೆ ಕೆಲಸ ಮಾಡುತ್ತೇನೆ ಎಂದು ಹೇಳಿದಳು.
ಈ 2010ರ ಆರಂಭದಲ್ಲಿ, ರೇಡಿಯೊ 1 ಈ ಆಲ್ಬಮ್‌ ಅನ್ನು ವರ್ಷದ ತನ್ನ ಮುಂದಿನ ಬಿಡುಗಡೆಗಾಗಿ ಇರಿಸಿಕೊಂಡಿದೆ. ಈವರೆಗೆ ಆ ಆಲ್ಬಮ್‌ನ್ನು ಹರ್‌ ನೇಮ್‌ ಇಸ್‌ ನಿಕೋಲ್‌ ಎಂದು ಹೆಸರಿಸಲಾಗಿದೆ. ಈ ಹಿಂದೆ "ಹ್ಯಾಪಿಲಿ ನೆವರ್‌ ಆಫ್ಟರ್‌" ಮತ್ತು "ಸೇವ್‌ ಮಿ ಫ್ರಮ್‌ ಮೈಸೆಲ್ಫ್‌"ನಲ್ಲಿ ಶೆರ್ಜಿಂಜರ್‌ಳೊಂದಿಗೆ ಕೆಲಸಮಾಡಿದ ಗಾಯಕ ಗೀತರಚನಗಾರ ನೆ-ಯೊ, ಮತ್ತೆ ಅವಳೊಂದಿಗೆ ಕೆಲಸ ಮಾಡುವರು ಎಂದು ಕಾಂಟ್ಯಾಕ್ಟ್‌ಮ್ಯುಸಿಕ್‌ ವರದಿಮಾಡಿದೆ. ಅದಕ್ಕೆ ಅವನು ಪ್ರತಿಕ್ರಿಯಿಸಿ, "ಅವಳು ತನ್ನೆಲ್ಲಾ ಸಾಮರ್ಥ್ಯವನ್ನು ತನ್ನ ಕೆಲಸದ ಮೇಲೆ ಇರಿಸುತ್ತಾಳೆ" ಎಂದು ಹೇಳಿದನು. Nicole is in a state of liberation right now so the tracks are very free. She is in a place where she is happy to be alive and the tracks are definitely expressing that. The whole album is going to be a pressure release - a great big exhale - and I'm happy about that. She has a lot of emotions after splitting up with Lewis (Hamilton). But it's like taking an eagle and giving it back its wings. ಎಂದು ಹೇಳುವ ಮೂಲಕ ಅದನ್ನು ಉಲ್ಲೇಖಿಸಿದ್ದಾನೆ.
2010ರ ಜನವರಿ 26ರಂದು ಜಾಯ್‌ ಸೀನ್‌ ಮತ್ತು ಶೆರ್ಜಿಂಜರ್‌ ಒಟ್ಟಾಗಿ ಹೊಸ ಯೋಜನೆಯೊಂದರ ಸ್ಟುಡಿಯೊದಲ್ಲಿ ಕೆಲಸ ಮಾಡುತ್ತಿದ್ದಾರೆ ಎನ್ನುವುದು ಬಹಿರಂಗೊಂಡಿದೆ. ಮೊದಲು ವಿಡಿಯೊವನ್ನು ಟ್ವಿಟರ್‌ನಲ್ಲಿ ಪೋಸ್ಟ್‌ ಮಾಡಲಾಯಿತು. ನಂತರ ಇದನ್ನು ಇತರ ಸಾಮಾನ್ಯ ವೆಬ್‌ಸೈಟ್‌ಗಳಿಗೆ ಅಪ್‌ಲೋಡ್ ಮಾಡಲಾಯಿತು. ಇದರಲ್ಲಿ ಫ್ಲೋರಿಡಾಯ ಮೈಮಿಯಲ್ಲಿ ಹಿಟ್‌ ಫ್ಯಾಕ್ಟರಿ (ಕ್ರೈಟಿರಿಯಾ) ರೆಕಾರ್ಡ್‌ ಸ್ಟುಡಿಯೊಸ್‌ನಲ್ಲಿ ಅವರಿಬ್ಬರು ಒಟ್ಟಿಗಿರುವ ದೃಶ್ಯವಿತ್ತು. ಮರಿಯಾ ಕ್ಯಾರಿ 'ಸ್ಟುಡಿಯೊ F'ದಂತೆ ತನಗೆ ತಿಳಿದ ಅತ್ಯತ್ತಮ ವಸ್ತುಗಳಿಂದ ರಚಿಸಿದ ಸ್ಟುಡಿಯೊದಲ್ಲಿ ಶೆರ್ಜಿಂಜರ್‌ ಧ್ವನಿಮುದ್ರಣದಲ್ಲಿ ಮಾಡುತ್ತಿರುವುದು ವಿಡಿಯೊದಲ್ಲಿತ್ತು. ಆ ಸ್ಟುಡಿಯೊದಲ್ಲಿ ಲಿಲ್‌ ವೇನ್‌ನೊಂದಿಗೆ ಸೀನ್‌ "ಡೌನ್‌" ಅನ್ನು ದಾಖಲಿಸಿದ್ದನು. ಅದಲ್ಲದೇ ಕೆರಿ ಹಿಲ್ಸನ್‌ಯೊಂದಿಗೆ ಶೆರ್ಜಿಂಜರ್‌ ಹಾಡಿದ ಜನಪ್ರಿಯ ಟಿಂಬಲೆಂಡ್‌ನ ಹಾಡು "ಸ್ಕ್ರೀಮ್‌" ಅನ್ನು ಆ ಸ್ಟುಡಿಯೊದಲ್ಲಿಯೇ ದಾಖಲಿಸಿಲಾಗಿದೆ. ಈಗ ಸ್ಟುಡಿಯೊದಲ್ಲಿದ್ದ T-ಪೇನ್‌ ಮತ್ತು ಲಿಲ್‌ ವೇನ್‌ರಿಗೆ ಈ ಜೋಡಿಯು ಪ್ರಸ್ತಾರ ಬರೆದುಕೊಟ್ಟಿದೆ. ಈ ಜೋಡಿಯು ಯಾವುದೇ ಸಂಗೀತದ ಯಶಸ್ಸು ಉದಾ. ಉಪಯುಕ್ತ ಹಾಡುಗಳನ್ನು ದಾಖಲಿಸಿದ ಬಗ್ಗೆ ತಿಳಿದುಬಂದಿಲ್ಲ. ಆದರೆ ಒಂದು ವೇಳೆ ಧ್ವನಿಮುದ್ರಿಸಿದ್ದರೆ, ಅದು ಜಯ್‌ ಸೀನ್‌ನ ಮುಂದಿನ ಹಾಡು, ಪುಸ್ಸಿಕ್ಯಾಟ್‌ ಡಾಲ್ಸ್‌ನ ಮೂರನೇ ಅಲ್ಬಮ್‌ ಅಥವಾ ತಡವಾಗಿ 2010ರಲ್ಲಿ ಬಿಡುಗಡೆಯಾಗುವ ಶೆರ್ಜಿಂಜರ್‌ಳ ಸ್ವಂತ ಸ್ಟುಡಿಯೊ ಆಲ್ಬಮ್‌ನಲ್ಲಿ, ಯಾವುದಕ್ಕಾಗಿ ದಾಖಲಿಸಿರಬಹುದು ಎನ್ನುವುದು ತಿಳಿದುಬಂದಿಲ್ಲ. ರಿಹನ್ನಾಳ ಅತ್ಯುತ್ತಮ ಹತ್ತರ ಜನಪ್ರಿಯ "ರಷ್ಯನ್‌ ರುಲೆಟ್ಟ್‌" (2009) ಸೇರಿದಂತೆ ನೆ-ಯೊನ ಇಯರ್ ಆಫ್ ದಿ ಜೆಂಟಲ್‌ಮ್ಯಾನ್‌ (2008), ಮೇರಿ J. ಬ್ಲಿಜ್‌ಳ ಗ್ರೋವಿಂಗ್ ಪೇನ್ಸ್‌  (2007) ಮತ್ತು ಅನಸ್ಟಾಕಿಯಾಳ ಹೇವಿ ರೋಟೇಷನ್‌ ನಲ್ಲಿ  (2008) ಚುಕ್‌ ಹಾರ್ಮನಿ ಯೊಂದಿಗೆ ಹಲವು ಬಾರಿ ಕೆಲಸ ಮಾಡಿದ್ದಾಳೆ ಎಂದು ವರದಿಯಾಗಿದೆ.
ನಟನೆ
2006ರಲ್ಲಿ ಅವಳು ಫಿಲಿಫೈನ್ಸ್‌ನಲ್ಲಿ "ಬೆಂಚ್‌ ಬಾಡಿ" ಒಳಉಡುಪು ಬ್ರ್ಯಾಂಡ್‌ನ ಜಾಹೀರಾತಿನಲ್ಲಿ ಕಾಣಿಸಿಕೊಂಡಿದ್ದಾಳೆ. ಅಲ್ಲದೇ 2008ರ ಅಕ್ಟೋಬರ್‌ನಲ್ಲಿ ಅವಳು ಕ್ಲಿಯರ್ ಶಾಂಪು ಆಂಡ್‌ ಕಂಡೀಶನರ್‌ನ ಪ್ರಚಾರ ಮಾಡಿದ್ದಾಳೆ. ಈ ಎರಡು ಜಾಹೀರಾತುಗಳು ನೈರುತ್ಯ ಏಷ್ಯಾದಲ್ಲಿ ಬಿತ್ತರವಾಗಿವೆ. ನಿಕೊಲೊಡಿಯೊನ್‌ನ ಬಿಗ್‌ ಟೈಮ್‌ ರಷ್‌ನಲ್ಲಿ ಅವಳು ತನ್ನ ನೈಜ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾಳೆ. 2009ರ ಕೊನೆಯಲ್ಲಿ, ಪ್ಯಾಂಟಮ್‌ ಆಫ್ ದಿ ಒಪೆರಾ ದ ಲವ್‌ ನೆವರ್‌ ಡೈಸ್‌ ನಲ್ಲಿ ಎಂಡ್ರೊ ಲಾಯ್ಡ್‌ ವೆಬ್ಬರ್‌ ರೊಂದಿಗೆ ಶೆರ್ಜಿಂಜರ್‌ ಆಪ್ತವಾಗಿ ಕೆಲಸಮಾಡಿದ್ದಾಳೆ ಎಂದು ವರದಿಯಾಗಿದೆ.
ಕರ್ಟ್ಲಿ ಯ್ಯಾಂಬ್ರೋಜ್
ಕರ್ಟ್ಲಿ ಆಂಬ್ರೋಜ್ ಇವರು ವೆಸ್ಟ್ ಇಂಡೀಜ್ ತಂಡದ ಒಬ್ಬ ವೇಗದ ಬೌಲರರಾಗಿದ್ದರು. ಇವರನ್ನು ಲಿಟಲ್ ಬರ್ಡ್ ಎಂದು ಕರೆಯಲಾಗುತ್ತದೆ, ಇವರ ಮೊದಲಿಗೆ ವೆಸ್ಟ್ ಇಂಡೀಸ್ನ ಮತ್ತೊಬ್ಬ ಎತ್ತರದ ವೇಗಿ ಜೋಯಲ್ ಗಾರ್ನರ್ರನ್ನು ಬಿಗ್ ಬರ್ಡ್ ಎಂದು ಕರೆಯಲಾಗುತ್ತಿತ್ತು.
ನಿಕೋಲ್‌ ಶೆರ್ಜಿಂಜರ್‌
ಇತರ ಅಭಿನಯಗಳು
2009ರ ಡಿಸೆಂಬರ್‌ನಲ್ಲಿ "ದಿ ಸಿಂಗ್‌-ಆಫ್‌" ಎನ್ನುವ NBCಯ ರಿಯಾಲಿಟಿ ಹಾಡುಗಾರಿಕೆ ಸ್ಪರ್ಧೆಯಲ್ಲಿ ಗಾಯಕ-ಗೀತರಚನಗಾರ ಬೆನ್‌ ಪೋಲ್ಡ್ಸ್‌ ಮತ್ತು ಬಾಯ್ಸ್‌ II ಮೆನ್‌ ಬ್ಯಾಂಡ್‌ಸದಸ್ಯ ಶಾನ್‌ ಸ್ಟಾಕ್‌ಮ್ಯಾನ್‌ಯೊಂದಿಗೆ ಶೆರ್ಜಿಂಜರ್‌ ತೀರ್ಪುಗಾರ್ತಿಯಾಗಿದ್ದಳು. ಈ ಪ್ರದರ್ಶನವನ್ನು ಗಾಯಕ ನಿಕ್‌ ಲ್ಯಾಚೆ ಆಯೋಜಿಸಿದ್ದನು. ಸ್ಪರ್ಧಿಗಳ ಪ್ರದರ್ಶನವನ್ನು ವಿಮರ್ಶಾತ್ಮಕವಾಗಿ ಚರ್ಚಿಸುವುದು ಮತ್ತು ಸ್ಪರ್ಧೆಯಿಂದ ಹೊರಹಾಕುವಿಕೆಯ ಸಂದರ್ಭದಲ್ಲಿ ಸೂಕ್ತ ಮತ ಚಲಾಯಿಸುವುದು ಶೆರ್ಜಿಂಜರ್‌ಳ ಪಾತ್ರವಾಗಿತ್ತು. ಆದರೆ ಅಂತಿಮ ಸುತ್ತಿನಲ್ಲಿ ಪ್ರೇಕ್ಷಕರ ಮತಗಣನೆಯಿಂದ ನಿರ್ಧರಿಸಲಾಗುವುದು. ಅಂತಿಮ ಫಲಿತಾಂಶ ತೋರಿಸಿದಾಗ, ಅಂತಿಮ ಸ್ಪರ್ಧಿಗಳಾದ ಟಫ್ಟ್ಸ್‌ ವಿಶ್ವವಿದ್ಯಾಲಯದ "ದಿ ಬೀಲ್ಜ್‌ಬಬ್ಸ್‌"ರಲ್ಲಿ ಶೆರ್ಜಿಂಜರ್‌, "ನೀವು ನನ್ನ ಗಮನ ಸೆಳೆಯಲಿಲ್ಲ" ಎಂದು ಹೇಳಿದಳು.
ವೈಯಕ್ತಿಕ ಜೀವನ
2000ರಲ್ಲಿ ಡೇಸ್ ಆಫ್‌ ದಿ ನ್ಯೂ ಸಂಗೀತ ಕಾರ್ಯಕ್ರಮದಲ್ಲಿ 311 ರಾಕ್‌ ಬ್ಯಾಂಡ್‌ನ ನಿಕ್‌ ಹೆಕ್ಸುಮ್‌ನನ್ನು ಶೆರ್ಜಿಂಜರ್‌ ಭೇಟಿಯಾದಳು. ಅವರಿಬ್ಬರೂ ವಿಹಾರಕ್ಕೆ ಹೋಗುತ್ತಿದ್ದರು. ನಂತರ ಮದುವೆಯಾಗುವುದೆಂದು ನಿರ್ಧರಿಸಿದರು. ಆದರೆ 2004ರಲ್ಲಿ ಅವರಿಬ್ಬರು ಬೇರೆ ಬೇರೆಯಾದರು. ಅವರ "ಅಂಬರ್‌" ಹಾಡಿಗೆ ಶೆರ್ಜಿಂಜರ್‌ ಸ್ಪೂರ್ತಿಯಾಗಿದ್ದಳಲ್ಲದೇ ಅದರ ಸಂಗೀತ ವಿಡಿಯೊದಲ್ಲಿ ಕಾಣಿಸಿಕೊಂಡಿದ್ದಳು. 2005ರಿಂದ 2007ವರೆಗೆ ಅವಳು ನಟ ಟ್ಯಾಲನ್‌ ಟೊರಿಯರೊಯೊಂದಿಗೆ ವಿಹಾರ ನಡೆಸುತ್ತಿದ್ದಳು.
ಕರ್ಟ್ಲಿ ಯ್ಯಾಂಬ್ರೋಜ್
ವರ್ಗ:ವೆಸ್ಟ್ ಇಂಡೀಜ್ ಒಂದು ದಿನದ ಪಂದ್ಯದ ಕ್ರಿಕೆಟಿಗರು ವರ್ಗ:ವೆಸ್ಟ್ ಇಂಡೀಜ್ ಟೆಸ್ಟ್ ಪಂದ್ಯದ ಕ್ರಿಕೆಟಿಗರು ವರ್ಗ:ವೆಸ್ಟ್ ಇಂಡೀಜ್ ಕ್ರಿಕೆಟಿಗರು
ನಿಕೋಲ್‌ ಶೆರ್ಜಿಂಜರ್‌
ವೈಯಕ್ತಿಕ ಜೀವನ
2008ರ ಮೇ ತಿಂಗಳ ಹೊತ್ತಿಗೆ ಶೆರ್ಜಿಂಜರ್‌ ಫಾರ್ಮುಲಾ ಒನ್‌ ವಿಶ್ವ ಚ್ಯಾಂಪಿಯನ್‌ ಲೆವಿಸ್‌ ಹಮಿಲ್ಟನ್‌ರೊಂದಿಗೆ ಸಂಬಂಧ ಹೊಂದಿದ್ದಳು. 2009ರ ಸಪ್ಟೆಂಬರ್‌ ಪ್ರಾರಂಭದಲ್ಲಿ, ಅವರಿಬ್ಬರು ಬೇರೆ ಬೇರೆಯಾದರು ಎಂದು ವರದಿಯಾಯಿತು. ಏಕೆಂದರೆ ಲೆವಿಸ್‌ ಅವಳನ್ನು ಮದುವೆಯಾಗಲು ತಯಾರಿರಲಿಲ್ಲ. ಆದರೂ ಸಪ್ಟೆಂಬರ್‌ 13ರಲ್ಲಿ 2009 ಇಟ್ಯಾಲಿಯನ್‌ ಗ್ರ್ಯಾಂಡ್‌ ಪ್ರಿಕ್ಸ್‌ನಲ್ಲಿ ಲೆವಿಸ್‌, ತಾವಿಬ್ಬರೂ ತುಂಬಾ ಪ್ರೀತಿಸುತ್ತಿದ್ದು, ಇಂದಿಗೂ ಒಟ್ಟಿಗಿದ್ದೇವೆ ಎಂದು ಹೇಳಿದನಲ್ಲದೆ, ಹಿಂದೆ ಪ್ರಕಟವಾದ ವರದಿಯನ್ನು ತಳ್ಳಿಹಾಕಿದನು. 2006ರಲ್ಲಿ ನಡೆದ ಮ್ಯಾಕ್ಸಿಮ್‌ ದ 100ರಲ್ಲಿ 22ನೇ ಸ್ಥಾನ ಪಡೆದಿದ್ದಳು. ಮರುವರ್ಷ 2007ರಲ್ಲಿ ನಡೆದ ಅದೇ ಸ್ಪರ್ಧೆಯಲ್ಲಿ 21 ನೆಯ ಶ್ರೆಯಾಂಕ ಪಡೆದಿದ್ದಳು. ಅವಳು 2008ರಲ್ಲಿ 19ನೇ ಸ್ಥಾನದಲ್ಲಿದ್ದಳು. ಆದರೆ ಈ ಸಮಯದಲ್ಲಿ ದಿ ಪುಸ್ಸಿಕ್ಯಾಟ್‌ ಡಾಲ್ಸ್‌ ಆಗಿದ್ದಳು. 2009ರಲ್ಲಿ ಅವಳು ಮತ್ತೆ ಸೊಲೊದಲ್ಲಿ ಸ್ಥಾನ ಪಡೆದುಕೊಂಡು, 46ನೇ ಕ್ರಮಾಂಕದಲ್ಲಿದ್ದಳು. 2008ರ ಮಾರ್ಚ್‌ ತಿಂಗಳ ಮೆನ್‌'ಸ್‌ ಫಿಟ್‌ನೆಸ್‌ ನಿಯತಕಾಲಿಕೆಯ ಮುಖಪುಟದಲ್ಲಿ ಶೆರ್ಜಿಂಜರ್‌ ಕಾಣಿಸಿಕೊಂಡಿದ್ದಳು.
ಶೆರ್ಜಿಂಜರ್‌ ಮತ್ತು ಹ್ಯಾಮಿಲ್ಟನ್‌ ತಮ್ಮ ವೃತ್ತಿಯ ಮೇಲೆ ಗಮನ ಕೇಂದ್ರಿಕರಿಸುವುದಕ್ಕಾಗಿ, ಬೇರೆಬೇರೆಯಾಗಿದ್ದಾರೆ ಎನ್ನುವುದು 2010ರ ಜನವರಿ 11ರಂದು ಖಚಿತವಾಯಿತು. ಆದರೆ ಅವರು ಇಂದಿಗೂ ಸ್ನೇಹಿತರಾಗಿದ್ದಾರೆ. ಇವರಿಬ್ಬರ ವಕ್ತಾರರು ಹೀಗೆ ಹೇಳಿದ್ದಾರೆ, It's sad because they did love each other. When you saw them trackside together they were always laughing [...] But they had to be realistic. There was no way they could continue their careers and stay together - it was getting way too stressful. No-one else is involved, their careers just got in the way.
ಧ್ವನಿಮುದ್ರಿಕೆ ಪಟ್ಟಿ
thumb|right|upright|ಪುಸ್ಸಿಕ್ಯಾಟ್‌ ಡಾಲ್ಸ್‌ಯೊಂದಿಗೆ ವೇದಿಕೆಯಲ್ಲಿ ಶೆರ್ಜಿಂಜರ್‌
ಕೊಟ್ರೇಶ್ ಎಸ್.ಉಪ್ಪಾರ್
ಕೊಟ್ರೇಶ್ ಎಸ್. ಉಪ್ಪಾರ್ ರವರು ಮೂಲತಃ ಬಳ್ಳಾರಿ ಜಿಲ್ಲೆಯ ಹರಪನಹಳ್ಳಿ ತಾಲ್ಲೂಕಿನ ಬಿ.ಓಬಳಾಪುರದಲ್ಲಿ ಶ್ರೀಸಣ್ಣ ಮೂಗಪ್ಪ ಮತ್ತು ಸಾವಿತ್ರಮ್ಮ ದಂಪತಿಗಳ ಜೇಷ್ಠ ಪುತ್ರರಾಗಿ 1980 ಏಪ್ರಿಲ್ 11 ರಂದು ಜನಿಸಿದರು. ಪ್ರಸ್ತುತ ಹಾಸನ ಜಿಲ್ಲೆಯ ಆಲೂರು ತಾಲ್ಲೂಕಿನ ತಾಳೂರಿನ ಸರಕಾರಿ ಹಿರಿಯ ಪ್ರಾಥಮಿಕ ಪಾಠಶಾಲೆಯಲ್ಲಿ ಕಳೆದ ಹತ್ತು ವರ್ಷಗಳಿಂದ ಭಾಷಾ ಶಿಕ್ಷಕರಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಎಂ.ಎ.ಬಿ.ಇಡಿ ಪದವೀಧರರಾದ ಇವರು ಕಳೆದ ಒಂದೂವರೆ ದಶಕದಿಂದ ಸಾಹಿತ್ಯ ಕ್ಷೇತ್ರದಲ್ಲಿ ಅವಿರತವಾಗಿ ದುಡಿಯುತ್ತಾ ಬಂದಿದ್ದಾರೆ. ಕಾವ್ಯ, ಕಥೆ, ಪ್ರಬಂಧ ಹಾಗೂ ಶಿಕ್ಷಣ ಕ್ಷೇತ್ರದ ಹಲವಾರು ವಿಚಾರಗಳನ್ನು, ವೈಜ್ಞಾನಿಕ ವಿಷಯಗಳ ಕೌತುಕಗಳನ್ನು, ಪ್ರಗತಿಪರ ಚಿಂತನಗಳನ್ನು ರಾಜ್ಯ ಮಟ್ಟದ ಪತ್ರಿಕೆಗಳಲ್ಲಿ ಬರೆದು ರಾಜ್ಯಾದ್ಯಂತ ಅನೇಕ ಓದುಗರನ್ನು ತಲುಪಿದ್ದಾರೆ.
ಗಣ್ಯ ಆಧುನಿಕ ವಚನಕಾರರಾದ ಇವರು- ವಚನ ದುಂಧುಬಿ (2005), ವಚನ ದೀಪಿಕಾ (2009), ವಚನ ಮಾಣಿಕ್ಯ (2013), ವಚನ ಸಾನಿಕಾ (2014), ವಚನ ವಿನೋದ (2014), ವಚನ ಲಾವಣ್ಯ (2015), ಎಂಬ ಆಧುನಿಕ ವಚನ ಸಂಕಲಗಳನ್ನು ನೀಡಿದ್ದಾರೆ. ಮುಗಿಲಾಚೆಗಿನ ಮಾತು (2010), ಮೃತ್ಯುವಿನಾಚೆಯ ಬದುಕು (2010), ಕತ್ತಲಾಚೆಯ ಹಾದಿ(2014), ಸಾವಿನಾಚೆಯ ಅಳಲು(2015) ಮಾತೃ ಮಡಿಲು ಎಂಬ ಕವನ ಸಂಕಲನಗಳು, ವೈಜ್ಞಾನಿಕ ವಿಸ್ಮಯಗಳು (2010), ವಿಶ್ವದ ವೈಚಿತ್ರಗಳು (2010), ವೈಜ್ಞಾನಿಕ ಕೌತುಕಗಳು (2011), ವಿದ್ಯಾರ್ಥಿಗಳಿಗಾಗಿ ವಿಜ್ಞಾನ (2012), ಪರಮಾಣು ಸಂಶೋಧನೆ ಮತ್ತು ವಿಜ್ಞಾನಿಗಳು (2011), ಅನುಗನಾಳಲ್ಲೊಂದು ಔಷಧಿವನ(2011) ಎಂಬ ವಿಜ್ಞಾನ ವಿಚಾರಕ್ಕೆ ಸಂಬಂಧಿಸಿದ ಕೃತಿಗಳು; ಗುಣಾತ್ಮಕ ಶಿಕ್ಷಣದ ಮಜಲುಗಳು(2010), ಶಿಕ್ಷಕ, ಮಗು ಮತ್ತು ಶಿಕ್ಷಣ(2013) ಎಂಬ ಶೈಕ್ಷಣಿಕ ಕೃತಿಗಳು; ಮಂತಣ(2010), ಅವಳ ಮುಖಗಳು(2011), ಮಂಥನ(2012) ವೈಚಾರಿಕ ಕೃತಿಗಳು. ‘ನಿಬಂಧಗಳು’ (2011), ಪರಿಸರ ಪ್ರೇಮಿ ಅನುಗನಾಳು(2011), ಡಾ|| ರಾಜೇಂದ್ರಸಿಂಗ್ ಮತ್ತು ಇತರ ಲೇಖನಗಳು (2013), ಮಹಾಕವಿ ಕುವೆಂಪು ಮತ್ತು ಇತರ ಲೇಖನಗಳು (2013), ಸಮಷ್ಠಿ(2013), ‘ವ್ಯಾಕರಣ ದರ್ಪಣಂ’(2013) ಹೀಗೆ ಐವತ್ತಕ್ಕೂ ಹೆಚ್ಚು ಕೃತಿಗಳನ್ನು ಕನ್ನಡ ಸಾರಸ್ವತ ಲೋಕಕ್ಕೆ ನೀಡಿದ್ದಾರೆ. ಇನ್ನೂ ಐದಾರು ಕೃತಿಗಳು ಅಚ್ಚಿನಲ್ಲಿವೆ. ಕಾವ್ಯ, ಕಥೆ, ಲೇಖನ, ವಚನ ಸಾಹಿತ್ಯ, ವಿಜ್ಞಾನ, ಶಿಕ್ಷಣ ಹೀಗೆ ಸಾಹಿತ್ಯದ ಅನೇಕ ಪ್ರಕಾರಗಳಲ್ಲಿ ಯಶಕಂಡಿದ್ದಾರೆ. ಸೃಜನಾತ್ಮಕ ಲೇಖಕರಾದ ಇವರು ಕನ್ನಡ ಸಾಹಿತ್ಯ ಪರಿಷತ್, ವಚನ ಸಾಹಿತ್ಯ ಪರಿಷತ್, ಶರಣ ಸಾಹಿತ್ಯ ಪರಿಷತ್, ಚುಟುಕು ಸಾಹಿತ್ಯ ಪರಿಷತ್, ಭಾರತ ಜ್ಞಾನ ವಿಜ್ಞಾನ ಸಮಿತಿ, ಮನೆ-ಮನೆ ಕವಿಗೋಷ್ಠಿ ಹೀಗೆ ಅನೇಕ ಸಂಘ ಸಂಸ್ಥೆಗಳಲ್ಲಿ ತಮ್ಮನ್ನು ತಾವು ತೊಡಗಿಸಿಕೊಂಡು ಹಲವಾರು ಸಮಾಜಮುಖಿ ಕಾರ್ಯಗಳನ್ನು ಮಾಡುತ್ತಿದ್ದಾರೆ.
ಇವರು "ಮಾಣಿಕ್ಯ ಪ್ರಕಾಶನವನ್ನು " ಪ್ರಾರಂಭಿಸಿ ಜಿಲ್ಲೆ ಹಾಗೂ ರಾಜ್ಯದಾದ್ಯಂತ ಯುವ ಸಾಹಿತಿಗಳಿಗೆ ಇದರ ಮುಖೇನ ಪ್ರೋತ್ಸಾಹ ನೀಡುತ್ತಿದ್ದಾರೆ. ಅಲ್ಲದೇ ಸೃಜನಶೀಲ ಸಾಹಿತ್ಯ ಮತ್ತು ಸಾಂಸ್ಕೃತಿಕ ಅಕಾಡೆಮಿಯನ್ನು ಹುಟ್ಟುಹಾಕಿ ಸಾಹಿತ್ಯ, ಕಲೆ ಹಾಗೂ ಸಾಂಸ್ಕೃತಿಕವಾಗಿ ಹಲವಾರು ಕಾಯ‍್ಕ್ರಮಗಳನ್ನು ಮಾಡುತ್ತಿದ್ದಾರೆ. ಉಚಿತವಾಗಿ ಯುವ ಸಾಃಇತಿಗಳ ಕೃತಿಗಳನ್ನು ತಮ್ಮ ಪ್ರಕಾಶನದಲ್ಲಿ ಪ್ರಕಟಿಸುತ್ತಿದ್ದಾರೆ. ಸಾಹಿತ್ಯ ಸೇವೆಗಾಗಿ ಡಾ|| ಸಿದ್ಧಯ್ಯ ಪುರಾಣಿಕ ಸ್ಮಾರಕ ಪ್ರಶಸ್ತಿ, ಕರುನಾಡ ಧೃವತಾರೆ ರಾಜ್ಯ ಪ್ರಶಸ್ತಿ, ಶ್ರೀ ರಾಘವೇಂದ್ರ ಸದ್ಭಾವನಾ ಪ್ರಶಸ್ತಿ, ರುಕ್ಮಿಣಿಬಾಯಿ ಸ್ಮಾರಕ ಸಾಹಿತ್ಯ ಪ್ರಶಸ್ತಿ, ಕುವೆಂಪು ಸಾಹಿತ್ಯ ಪ್ರಶಸ್ತಿ, ನಾಡೋಜ ಡಾ|| ದೇ.ಜ.ಗೌ.ಸಾಹಿತ್ಯ ರತ್ನ ಪ್ರಶಸ್ತಿ, ಸರ್ವೋತ್ತಮ ಶಿಕ್ಷಕ ಪ್ರಶಸ್ತಿ ಅಲ್ಲದೇ ಪ್ರಕಾಶನದ 2014 ರ ಉತ್ತಮ ಲೇಖಕ ಪ್ರಶಸ್ತಿ, ಶಿಕ್ಷಣ ಸೇವಾ ರತ್ನ ಪ್ರಶಸ್ತಿಗಳು ಸಂದಿವೆ.
ವರ್ಗ:ಸಾಹಿತಿಗಳು
ಎಸ್. ನಂಬಿ ನಾರಾಯಣನ್
thumb|right|ನಂಬಿ ನಾರಾಯಣನ್` ನಂಬಿ ನಾರಾಯಣನ್ (ಹುಟ್ಟು: ೧೨ ಡಿಸೆಂಬರ್ ೧೯೪೧) ಒಬ್ಬರು ಭಾರತೀಯ ಏರೋಸ್ಪೇಸ್ ಎಂಜಿನಿಯರ್. ಅವರು ಇಸ್ರೋ ಸಂಸ್ಥೆಯಲ್ಲಿ ಕೆಲಸ ಮಾಡಿ ವಿಕಾಸ್ ರಾಕೆಟ್ ಎಂಜಿನ್ ಅಭಿವೃದ್ಧಿಪಡಿಸುವುದರ ಮೂಲಕ ಭಾರತದ ಬಾಹ್ಯಾಕಾಶ ಯೋಜನೆಗಳಿಗೆ ಗಣನೀಯ ಕೊಡುಗೆ ನೀಡಿದ್ದಾರೆ. ಮೊದಲ ಪಿ ಎಸ್ ಎಲ್ ವಿ ಉಡಾವಣೆಗೆ ಬಳಸಲಾದ 'ವಿಕಾಸ್ ಎಂಜಿನ್' ತಯಾರು ಮಾಡಲು ಬೇಕಾದ ಫ್ರೆಂಚ್ ತಂತ್ರಜ್ನಾನವನ್ನು ಪಡೆಯಲು ಕೆಲಸ ಮಾಡಿದ ತಂಡದ ಮುಖ್ಯಸ್ಥರಾಗಿದ್ದರು. ಇಸ್ರೋದ ಕ್ರಯೋಜೆನಿಕ್ ವಿಭಾಗದ ಉಸ್ತುವಾರಿ ಅಧಿಕಾರಿಯಾಗಿದ್ದರು. ೨೦೧೯ರಲ್ಲಿ ಅವರಿಗೆ ಪದ್ಮಭೂಷಣ ಪ್ರಶಸ್ತಿ ಕೊಟ್ಟು ಸನ್ಮಾನಿಸಲಾಯಿತು.
೧೯೯೪ರಲ್ಲಿ ಅವರ ಮೇಲೆ ಸುಳ್ಳು ಬೇಹುಗಾರಿಕೆ ಪ್ರಕರಣದಲ್ಲಿ ಸಿಲುಕಿಸಿ, ಬಂಧನಕ್ಕೊಳಗಾಗಿಸಿ ದೈಹಿಕವಾಗಿ ಹಿಂಸಿಸಲಾಗಿತ್ತು. ೧೯೯೬ರಲ್ಲಿ ಸಿ ಬಿ ಐ ಯಿಂದ ಇದು ಸುಳ್ಳು ಆರೋಪ ಎಂದು ನಿರೂಪಿಸಲ್ಪಟ್ಟಿತು ಮತ್ತು ಸುಪ್ರೀಂ ಕೋರ್ಟ್ ಈ ಪ್ರಕರಣದ ವಿಚಾರಣಯನ್ನು ನಿಲ್ಲಿಸಲು ಕೇರಳ ರಾಜ್ಯ ಸರ್ಕಾರಕ್ಕೆ ನಿರ್ದೇಶಿಸಿತು. ೨೦೧೮ರಲ್ಲಿ ಸುಪ್ರೀಂಕೋರ್ಟಿನ ದೀಪಕ್ ಮಿಶ್ರಾ ನ್ಯಾಯಪೀಠ ನಂಬಿನಾರಾಯಣನ್ ಅವರಿಗೆ ೫೦ ಲಕ್ಷ ರೂಪಾಯಿ ಪರಿಹಾರ ಮೊತ್ತವನ್ನು ಕೊಡಬೇಕೆಂದು ಸೂಚಿಸಿತು. ಕೇರಳ ಸರ್ಕಾರವು ಅವರಿಗೆ ಇನ್ನೂ ೧.೩ ಕೋಟಿ ರೂ. ಪರಿಹಾರ ಮೊತ್ತವನ್ನು ಕೊಡಲು ತೀರ್ಮಾನಿಸಿತು. ಅವರ ಜೀವನಾಧಾರಿತ ಕಥೆಯುಳ್ಳ, ಮಾಧವನ್ ನಿರ್ದೇಶಿಸಿ ನಟಿಸಿದ ರಾಕೆಟ್ರಿ: ದ ನಂಬಿ ಎಫೆಕ್ಟ್ ಎಂಬ ಚಲನಚಿತ್ರವು ಜುಲೈ ೨೦೨೨ರಲ್ಲಿ ಬಿಡುಗಡೆಯಾಯಿತು.
ವೃತ್ತಿ ಜೀವನ
ಮೆಕ್ಯಾನಿಕಲ್ ಎಂಜಿನಿಯರಿಂಗ್ ಪದವಿ ಪಡೆದ ನಂತರ ೧೯೬೬ರಲ್ಲಿ 'ತುಂಬಾ ಈಕ್ವೆಟೋರಿಯಲ್ ರಾಕೆಟ್ ಲಾಂಚಿಂಗ್ ಸ್ಟೇಶನ್ನಿ'ನಲ್ಲಿ ಟೆಕ್ನಿಕಲ್ ಅಸಿಸ್ಟೆಂಟ್ ಆಗಿ ತಮ್ಮ ವೃತ್ತಿಜೀವನ ಶುರುಮಾಡಿದರು. ೧೯೬೯ರಲ್ಲಿ ಅವರಿಗೆ ನಾಸಾ ಫೆಲೋಶಿಪ್ ಸಿಕ್ಕು ಪ್ರಿನ್ನ್‌ಟನ್ ಯುನಿವರ್ಸಿಟಿಗೆ ಹೋದರು. ಅಲ್ಲಿ ಪ್ರೊ.ಲೂಜಿ ಕ್ರೊಕೊ ಅವರ ಮಾರ್ಗದರ್ಶನದಲ್ಲಿ ಕೆಮಿಕಲ್ ರಾಕೆಟ್ ಪ್ರೊಪಲ್ಶನ್ ವಿಷಯದಲ್ಲಿ ಸ್ನಾತಕೋತ್ತರ ಪದವಿ ಪಡೆದರು. ಭಾರತದ ರಾಕೆಟ್ ತಂತ್ರಜ್ನಾನದಲ್ಲಿ ಇನ್ನೂ ಸಾಲಿಡ್ ಪ್ರೊಪೆಲ್ಲೆಂಟುಗಳ ಬಳಕೆಯೊಂದೇ ನಡೆಯುತ್ತಿರುವ ಸಂದರ್ಭದಲ್ಲಿ ಅವರು ಲಿಕ್ವಿಡ್ ಪ್ರೊಪೆಲ್ಲೆಂಟುಗಳ ಪರಿಣಿತಿ ಪಡೆದು ಬಂದರು. ನಂಬಿಯವರು ವಿಕ್ರಂ ಸಾರಾಭಾಯಿಯವರಿಗೆ ಈ ಲಿಕ್ವಿಡ್ ಪ್ರೊಪೆಲ್ಲೆಂಟುಗಳ ಬಗ್ಗೆ ತಿಳಿಸಿಕೊಟ್ಟುದುದಾಗ ತಮ್ಮ ಪುಸ್ತಕದಲ್ಲಿ ಬರೆದುಕೊಂಡಿದ್ದಾರೆ.
೧೯೭೪ರಲ್ಲಿ Societe Europeenne de Propulsion ಸಂಸ್ಥೆಯು ಇಸ್ರೋದಿಂದ ೧೦೦ ದಿನಗಳ ಎಂಜಿನಿಯರಿಂಗ್ ಕೆಲಸದ ವಿನಿಮಯವಾಗಿ ವೈಕಿಂಗ್ ಎಂಜಿನ್ ತಂತ್ರಜ್ನಾನವನ್ನು ವರ್ಗಾಯಿಸಲು ಒಪ್ಪಿಕೊಂಡಿತು. ನಾರಾಯಣನ್ ಅವರು ಐವತ್ತೆರಡು ಎಂಜಿನಿಯರುಗಳ ಒಂದು ತಂಡವನ್ನು ಮುನ್ನೆಡೆಸಿ ಫ್ರೆಂಚರಿಂದ ಆ ಟೆಕ್ನಾಲಜಿಯನ್ನು ಪಡೆದುಕೊಳ್ಳುವ ಕೆಲಸ ಮಾಡಿದರು. ಮತ್ತೆರಡು ತಂಡಗಳು ಅದರ ಹಾರ್ಡ್ವೇರ್ ಗಳನ್ನು ಭಾರತದಲ್ಲೇ ತಯಾರಿಸಿ ಮಹೇಂದ್ರಗಿರಿಯಲ್ಲಿ ಆ ಘಟಕವನ್ನು ನಿರ್ಮಿಸಲು ಕೆಲಸ ಮಾಡಿತು. ೧೯೮೫ರಲ್ಲಿ 'ವಿಕಾಸ್' ಎಂಬ ಹೆಸರಿನ ಮೊದಲ ಎಂಜಿನ್ ಯಶಸ್ವಿಯಾಗಿ ಪ್ರಯೋಗ ಮಾಡಲಾಯಿತು. ಸಾರಾಭಾಯಿ ಬಾಹ್ಯಾಕಾಶ ಕೇಂದ್ರದ ವಿಚಕ್ಷಣಾ ದಳದ ಅಧಿಕಾರಿ ಆರ್. ಬಿ. ಶ್ರೀಕುಮಾರ್ ನಂಬಿಯವರು ಟೆಂಡರೊಂದನ್ನು ತಿದ್ದಿದ್ದಾರೆ ಎಂಬ ಬಗ್ಗೆ ಆರೋಪ ಹೊರಿಸಿ ತನಿಖೆ ಮಾಡಲಾಗಿ ನಂತರ ಆರೋಪ ಖುಲಾಸೆಗೊಂಡಿತು. ೧೯೯೪ರಲ್ಲಿ ನಂಬಿಯವರು ಸ್ವಯಂರಾಜೀನಾಮೆಯ ಕೋರಿಕೆ ಸಲ್ಲಿಸಿದರು. ಒಂದು ತಿಂಗಳ ನಂತರ ಸುಳ್ಳು ಪ್ರಕರಣವೊಂದರಲ್ಲಿ ಕೇರಳ ಪೋಲಿಸರು ಅವರನ್ನು ಬಂಧಿಸಿದರು.
ವಿಕಾಸ್ ರಾಕೆಟ್ ಎಂಜಿನ್ನಿನ ಅಭಿವೃದ್ಧಿಯಲ್ಲಿ ಅವರ ಸೇವೆಗಾಗಿ ೨೦೧೯ ಜನವರಿ ೨೬ರಂದು ಭಾರತ ಸರ್ಕಾರದಿಂದ ಅವರಿಗೆ ಪದ್ಮಭೂಷಣ ಪ್ರಶಸ್ತಿ ನೀಡಿ ಗೌರವಿಸಲಾಯಿತು.
ನಂಬಿ ನಾರಾಯಣನ್ ಮತ್ತು ಜಿ.ಎಸ್.ಎಲ್.ವಿ ಕ್ರಯೋಜನಿಕ್`ಇಂಜನ್`ರಾಕೆಟ್`
ಇಸ್ರೊ ಕ್ರಯೋಜೆನಿಕ್ ತಂತ್ರಜ್ಞಾನವನ್ನು ಅಭಿವೃದ್ಧಿಪಡಿಸಿದ ಹಿನ್ನೆಲೆಯಲ್ಲಿ ಆ ವೃದ್ಧರ ದೀರ್ಘ ಪರಿಶ್ರಮ, ಕಠೋರ ತಪಸ್ಸು ಇತ್ತು. 71 ರ ಆ ವಯೋವೃದ್ಧರೇ ಎಸ್.ನಂಬಿ ನಾರಾಯಣನ್. ಭಾರತದ ಶ್ರೇಷ್ಠ ಬಾಹ್ಯಾಕಾಶ ವಿಜ್ಞಾನಿಗಳ ಸಾಲಿನಲ್ಲಿ --ಇವರ ಹೆಸರನ್ನು ಸೇರಿಸಬೇಕು. ಆ ಅತ್ಯಂತ ಮಹತ್ವದ ಯೋಜನೆಯ ರೂವಾರಿಯಾಗಿದ್ದವರು ಇದೇ ನಾರಾಯಣನ್. ರಾಕೆಟ್‌ಗಳಲ್ಲಿ ದ್ರವ ಇಂಧನ ಹಾಗೂ ಕ್ರಯೋಜೆನಿಕ್ ತಂತ್ರಜ್ಞಾನ ಅಳವಡಿಸಿಕೊಂಡಿರುವುದರಿಂದ ಏನು ಲಾಭವಾಗಲಿದೆ ಎಂಬುದನ್ನು ಅವರು 70 ರ ದಶಕದಲ್ಲೇ ಅರಿತಿದ್ದರು. ಇಷ್ಟಕ್ಕೂ ಪಿಎಸ್‌ಎಲ್‌ವಿ ರಾಕೆಟ್‌ನಲ್ಲಿ ಬಳಸುವ :`ವಿಕಾಸ್ ಎಂಜಿನ್’ ವಿನ್ಯಾಸಗೊಳಿಸಿದವರೂ ಕೂಡ ಇದೇ ನಂಬಿ ನಾರಾಯಣನ್. ಜಿಎಸ್‌ಎಲ್‌ವಿ ರಾಕೆಟ್ ನಿಜವಾಗಿ 13 ವರ್ಷಗಳ ಹಿಂದೆಯೇ ನಭಕ್ಕೆ ಜಿಗಿದು ದಾಖಲೆ ಬರೆಯಬೇಕಾಗಿತ್ತು.
ಬೇಹುಗಾರಿಕೆಯ ಸುಳ್ಳು ಪ್ರಕರಣ ಮತ್ತು ವಿಜ್ಞಾನಿಗಳ ಬಂಧನ
ಸ್ವದೇಶೀ ನಿರ್ಮಿತ ಕ್ರಯೋಜೆನಿಕ್ ಎಂಜಿನ್ ಸಿದ್ಧವಾಗಬೇಕೆನ್ನುವಷ್ಟರಲ್ಲಿ 1994 ರಲ್ಲಿ ದೊಡ್ಡದೊಂದು ಸಂಗತಿ ನಡೆದು ಹೋಯಿತು. ಕ್ರಯೋಜೆನಿಕ್ ತಂತ್ರಜ್ಞಾನ ಅಭಿವೃದ್ಧಿಗಾಗಿ ಶ್ರಮಿಸುತ್ತಿದ್ದ ಹಿರಿಯ ವಿಜ್ಞಾನಿ ನಂಬಿ ನಾರಾಯಣನ್ ಆ ತಂತ್ರಜ್ಞಾನವನ್ನು ಶತ್ರು ದೇಶಗಳಿಗೆ ಮಾರಾಟ ಮಾಡಲು ಷಡ್ಯಂತ್ರ ರೂಪಿಸಿದ್ದಾರೆ ಎಂಬ ಬಲವಾದ ಆರೋಪ ಕೇಳಿಬಂತು. ಕೇರಳದ ಪೊಲೀಸರು ಇಸ್ರೋದಲ್ಲಿ ಕಾರ್ಯನಿರ್ವಹಿಸುತ್ತಿದ್ದ ಹಿರಿಯ ವಿಜ್ಞಾನಿ ನಂಬಿ ನಾರಾಯಣನ್ (೫೨ ವರ್ಷ), ಇನ್ನೊಬ್ಬ ವಿಜ್ಞಾನಿ ಶಶಿಕುಮಾರ್ ಮತ್ತೆ ಇಬ್ಬರು ಸಿಬ್ಬಂದಿಗಳನ್ನು ಬಂಧಿಸಿದರು. 50 ದಿವಸಗಳ ಕಾಲ ನಂಬಿಯವರನ್ನು ಜೈಲಿನಲ್ಲಿಡಲಾಯಿತು. ವಿಪರೀತ ಹಿಂಸೆನೀಡಲಾಯಿತು. ಕ್ರಯೋಜೆನಿಕ್ ಯೋಜನೆ, ಜಿಎಸ್‌ಎಲ್‌ವಿ, ಪಿಎಸ್‌ಎಲ್‌ವಿ ರಾಕೆಟ್ ಅಭಿವೃದ್ಧಿ ಸೇರಿದಂತೆ ಇಸ್ರೊದ (ಭಾರತೀಯ ಬಾಹ್ಯಾಕಾಶ ಸಂಸ್ಥೆ) ಹತ್ತಾರು ಯೋಜನೆಗಳೂ ನೆನೆಗುದಿಗೆ ಬಿದ್ದವು'''. '''ಇಸ್ರೊ ವಿಜ್ಞಾನಿಗಳ ನೈತಿಕ ಸ್ಥೈರ್ಯವೇ ಉಡುಗಿ ಹೋಯಿತು. ಕ್ರಯೋಜೆನಿಕ್ ಯೋಜನೆ ಹಿಂದೆ ಬಿತ್ತು.
ಬಂಧನದಲ್ಲಿದ್ದ ನಂಬಿಯವರ ಬಾಯಿ ಬಿಡಿಸಲು ಅವರಿಗೆ ಮಾನಸಿಕ ಹಾಗೂ ಶಾರೀರಿಕ ಹಿಂಸೆ ನೀಡಲಾಗಿತ್ತು. ನಂಬಿಯವರ ಮೇಲೆ ಕೇರಳ ಪೊಲೀಸರಿಗೆ ಅನುಮಾನ ಬರಲು ಕಾರಣ – ಇಸ್ರೊಗೆ ಆಗಾಗ ಭೇಟಿ ನೀಡುತ್ತಿದ್ದ ಹಾಗೂ ವೀಸಾ ಅವಧಿ ಮುಗಿದ ಮೇಲೂ ಭಾರತದಲ್ಲೇ ಇದ್ದ ಮಾಲ್ಡೀವ್ಸ್‌ನ ಮರಿಯಂ ರಷೀದಾ ಮತ್ತು ಫೌಜಿಯಾ ಹಸನ್ ಅವರನ್ನು ಬಂಧಿಸಿದಾಗ ಅವರ ಬಳಿ ಇದ್ದ ಡೈರಿಯಲ್ಲಿ ನಂಬಿಯವರ ದೂರವಾಣಿ ಸಂಖ್ಯೆ ನಮೂದಾಗಿದ್ದು. ಬಂಧಿತ ರಷೀದಾ ಮತ್ತು ಫೌಜಿಯಾ ಬಳಿ ಕೇವಲ ನಂಬಿಯವರ ದೂರವಾಣಿ ಸಂಖ್ಯೆ ಇತ್ತು, ಎಂಬ ಏಕೈಕ ಕಾರಣಕ್ಕೆ ಇಸ್ರೊಗೆ ಸಂಬಂಧಿಸಿದ ಕೆಲವು ರಹಸ್ಯ ಮಾಹಿತಿಗಳೂ ಅವರ ಬಳಿ ಇದ್ದವು, ಕ್ರಯೋಜೆನಿಕ್ ತಂತ್ರಜ್ಞಾನಕ್ಕೆ ಸಂಬಂಧಿಸಿದ ಮಾಹಿತಿಗಳು ಸೋರಿಕೆಯಾಗಿವೆ ಎಂದೆಲ್ಲ ಪೊಲೀಸರು ಆರೋಪಿಸಿದರು.
ಸಿ.ಬಿ.ಐ. ತನಿಖೆ
ಭಾರತದ ಸುಪ್ರತಿಷ್ಠಿತ ಬಾಹ್ಯಾಕಾಶ ವಿಜ್ಞಾನ ಸಂಸ್ಥೆ. ಅಂತಹ ಸಂಸ್ಥೆಯೊಂದರ ಹಿರಿಯ ವಿಜ್ಞಾನಿಯ ಮೇಲೆರಗಿದ ಆರೋಪವನ್ನು ಕೇವಲ ಬೇಹುಗಾರಿಕಾ ದಳದ ತನಿಖೆಯಿಂದ ಬಗೆಹರಿಸಲಾಗದು ಎಂದು ಈ ಪ್ರಕರಣವನ್ನು ಸಿಬಿಐಗೆ ಅನಂತರ ಹಸ್ತಾಂತರಿಸಲಾಯಿತು. ಸಿಬಿಐ ತನಿಖೆಯಲ್ಲಿ ನಂಬಿಯವರ ಮೇಲಿನ ಆರೋಪಗಳು ಸಂಪೂರ್ಣ ಕಪೋಲಕಲ್ಪಿತ ಎಂದು ಕಂಡುಬಂತು. ಇದಾದಮೇಲೆ ಈ ಪ್ರಕರಣ ಸುಪ್ರೀಂಕೋರ್ಟಿನ ಮೆಟ್ಟಿಲನ್ನೂ ಹತ್ತಿತು. ಆದರೆ 1998 ರಲ್ಲಿ ಸುಪ್ರೀಂಕೋರ್ಟ್ ಈ ಪ್ರಕರಣವನ್ನೇ ವಜಾಗೊಳಿಸಿ ತೀರ್ಪು ನೀಡಿತು. ಆ ಬಳಿಕ ರಾಷ್ಟ್ರೀಯ ಮಾನವ ಹಕ್ಕು ಆಯೋಗ ನಂಬಿ ನಾರಾಯಣನ್ ಅವರ ವೃತ್ತಿ ಜೀವನಕ್ಕೆ ಅನ್ಯಾಯವಾಗಿ ಕಲ್ಲು ಹಾಕಿದ್ದಕ್ಕಾಗಿ ಕೇರಳ ಸರ್ಕಾರಕ್ಕೆ ಛೀಮಾರಿ ಹಾಕಿ ಪರಿಹಾರ ನೀಡುವಂತೆ ಆದೇಶ ನೀಡಿತು. ಕೇರಳ ಸರ್ಕಾರ ನಂಬಿಯವರಿಗೆ 10 ಲಕ್ಷ ರೂ. ಪರಿಹಾರ ಕೊಡುವಂತೆ ಕೇರಳ ಹೈಕೋರ್ಟ್ ಇದೇ ಸಂದರ್ಭದಲ್ಲಿ ಸೂಚಿಸಿತು. ಐಬಿ ಅಧಿಕಾರಿಗಳ ವಿರುದ್ಧ ಕ್ರಮ ಜರುಗಿಸುವಂತೆಯೂ ಅದು ಹೇಳಿತ್ತು. ಅಲ್ಲಿಗೆ ನಂಬಿ ನಾರಾಯಣನ್ ನಿರ್ದೋಷಿ ಎಂಬುದು ಸಂಪೂರ್ಣ ಸಾಬೀತಾಗಿತ್ತು. ಆದರೆ ನಂಬಿಯವರ ಜೀವನ, ಉಳಿದ ಹದಿಮೂರು ವರ್ಷದ ಇಸ್ರೋ ಸೇವೆ ಹಾಳಾಯಿತು.
thumb|right| ಮಂಗಲ ಗ್ರಹದ ಕಡೆ ಹೊರಟ ಜಿ.ಎಸ್.ಎಲ್.ವಿ ಜಿಯೋ ಸಿಂಕ್ರೋನಸ್ ಸ್ಯಾಟಲಯಟ್`ಲಾಚ್ ವೆಹಿಕಲ್.-2೦೦೦ ಕೆಜಿ ಬಾರದ ಕೃತಕ ಉಪಗ್ರಹ (telecommunication satellite) ಹೊತ್ತ ರಾಕೆಟ್, GSLV-D5 ಹೊರಟ ಸಮಯ 4.18pm ದಿ.5-1-2014-ಶ್ರಿಹರಿಕೋಟಾದಿಂದ
ಷಡ್ಯಂತ್ರದ ರೂವಾರಿಗಳು
ನಂಬಿ ನಾರಾಯಣನ್ ಬಂಧನ ಪ್ರಕರಣದಲ್ಲಿ ಪ್ರಮುಖ ಪಾತ್ರವಹಿಸಿದ್ದು ಐಬಿಯ ಮುಖ್ಯಸ್ಥರಾಗಿದ್ದ ಆರ್.ಬಿ.ಶ್ರೀಕುಮಾರ್. ಈತ ಅದಕ್ಕೂ ಮುನ್ನ ಗುಜರಾತಿನ ಡಿಜಿಪಿಯಾಗಿದ್ದರು. ಗೋಧ್ರೋತ್ತರ ಗಲಭೆಯಲ್ಲಿ ಗುಜರಾತ್ ಮುಖ್ಯಮಂತ್ರಿ ನರೇಂದ್ರ ಮೋದಿಯವರ ಪಾತ್ರ ಇತ್ತೆಂದು ಆರೋಪಿಸಿದವರಲ್ಲಿ ಅವರೂ ಒಬ್ಬರು. ನಂಬಿ ನಾರಾಯಣನ್ ಅವರನ್ನು ಬೇಹುಗಾರಿಕಾ ಬಲೆಗೆ ಬೀಳಿಸಲು ಕುಮಾರ್ ಜೊತೆ `ಶ್ರಮಿಸಿದ’ ಇನ್ನೊಬ್ಬರೆಂದರೆ ಐಬಿಯ ಜಂಟಿ ನಿರ್ದೇಶಕ ಮ್ಯಾಥ್ಯೂ ಜಾನ್. ರಾಷ್ಟ್ರೀಯ ಮಾನವಹಕ್ಕು ಆಯೋಗಕ್ಕೆ 1999 ರಲ್ಲಿ ಸಲ್ಲಿಸಿದ ಪರಿಹಾರ ಕುರಿತ ಅರ್ಜಿಯಲ್ಲಿ ನಂಬಿ ನಾರಾಯಣನ್ ಇವರಿಬ್ಬರ ಹೆಸರನ್ನೂ ಉಲ್ಲೇಖಿಸಿದ್ದಾರೆ. ಸಿಬಿಐ ಕೂಡ ಕೇಂದ್ರ ಸರ್ಕಾರಕ್ಕೆ ಸಲ್ಲಿಸಿದ ಶಿಫಾರಸಿನಲ್ಲಿ ಈ ಇಬ್ಬರು ಐಬಿ ಅಧಿಕಾರಿಗಳ ವಿರುದ್ಧ ಕ್ರಮ ಕೈಗೊಳ್ಳಬೇಕೆಂದು ಷರಾ ಬರೆದಿತ್ತು.
ಭಾರತ ತನ್ನದೇ ಆದ ಕ್ರಯೋಜೆನಿಕ್ ತಂತ್ರಜ್ಞಾನ ಅಭಿವೃದ್ಧಿಪಡಿಸಬಾರದೆಂದೇ ಅಮೆರಿಕ ರಷ್ಯಾದ ಮೇಲೆ ಒತ್ತಡ ಹೇರಿತ್ತು. ಇಸ್ರೊ ವಿಜ್ಞಾನಿಗಳ ನೈತಿಕ ಸ್ಥೈರ್ಯವನ್ನು ಉಡುಗಿಸಲೆಂದೇ ಬೇಹುಗಾರಿಕಾ ಪ್ರಕರಣವನ್ನು ಸೃಷ್ಟಿಸಲಾಯಿತು ಎಂದು ನಂಬಿ ನಾರಾಯಣನ್ ದುಃಖದಿಂದ ಹೇಳುತ್ತಾರೆ.
ಕ್ರಯೋಜೆನಿಕ್ ತಂತ್ರಜ್ಞಾನ ಮಹತ್ವ ಯುಎಸ್ಎ -ತಡೆ
ಕ್ರಯೋಜೆನಿಕ್ ತಂತ್ರಜ್ಞಾನ ಪೂರೈಕೆಗೆ ಭಾರತ ಅವಲಂಬಿಸಿದ್ದು ರಷ್ಯಾ, ಅಮೆರಿಕದಂತಹ ಅಭಿವೃದ್ಧಿ ಹೊಂದಿದ ದೇಶಗಳನ್ನು. ಕ್ರಯೋಜೆನಿಕ್ ತಂತ್ರಜ್ಞಾನ ಪೂರೈಕೆಗೆ ಹಿಂದಿನ ಸೋವಿಯತ್ ಒಕ್ಕೂಟದ (ಯುಎಸ್‌ಎಸ್‌ಆರ್) ಜೊತೆ ಭಾರತ ಒಪ್ಪಂದ ಮಾಡಿಕೊಂಡಿತ್ತು. ಆದರೆ ಸೋವಿಯತ್ ಒಕ್ಕೂಟದ ಪತನದ ನಂತರ ಆ ಒಪ್ಪಂದ ಜಾರಿಗೆ ಬರದಂತೆ ಅಮೆರಿಕ ರಷ್ಯಾದ ಮೇಲೆ ಒತ್ತಡ ಹೇರಿತು. ಅಣ್ವಸ್ತ್ರಗಳನ್ನು ಹೊಂದಿದ ಭಾರತ ತನ್ನ ಖಂಡಾಂತರ ಕ್ಷಿಪಣಿಗಳಿಗೆ ಕ್ರಯೋಜೆನಿಕ್ ಎಂಜಿನ್ ಬಳಸಬಹುದೆಂಬ ಭೀತಿ ಅಮೆರಿಕೆಗೆ-. ಹೀಗಾಗಿ ಕ್ರಯೋಜೆನಿಕ್ ತಂತ್ರಜ್ಞಾನ ದೊರಕದೆ ಇಸ್ರೋ ಚಿಂತೆಗೀಡಾಗಿ-ಪರದಾಡಿದ್ದು ಅಷ್ಟಿಷ್ಟಲ್ಲ. ಆದರೆ 2 ದಶಕಗಳ (೨೦ವರ್ಷ) ಸತತ ಪರಿಶ್ರಮ, ಪ್ರಯೋಗಗಳ ಫಲವಾಗಿ ಆ ತಂತ್ರಜ್ಞಾನವನ್ನು ಭಾರತವೇ ಈಗ ಸ್ವತಂತ್ರವಾಗಿ ಅಭಿವೃದ್ಧಿಪಡಿಸಿದೆ. ಬಹುಶಃ ನಂಬಿ ನಾರಾಯಣನ್ ಅವರನ್ನು ಬೇಹುಗಾರಿಕೆ ಆರೋಪದ ಮೇಲೆ ಬಂಧಿಸದೇ ಇದ್ದಿದ್ದರೆ ಇಸ್ರೋ ಈಗಿನ ಸಾಧನೆಯನ್ನು ಇನ್ನೂ ಹತ್ತು ವರ್ಷ ಮುಂಚೆಯೇ  ಸಾಧಿಸಬಹುದಿತ್ತು.
ಭಾರತ ಉಪಗ್ರಹಗಳನ್ನು ಉಡಾವಣೆ ಮಾಡಲು ಇದುವರೆಗೆ ಅವಲಂಬಿಸಿದ್ದು ಪಿಎಸ್‌ಎಲ್‌ವಿ ರಾಕೆಟ್‌ಗಳನ್ನು. ಆದರೆ ಇದರಿಂದ ಅತಿ ಹೆಚ್ಚು ತೂಕದ ಉಪಗ್ರಹಗಳನ್ನು ಕಳುಹಿಸಲು ಸಾಧ್ಯವಾಗುತ್ತಿರಲಿಲ್ಲ. ಹೆಚ್ಚಿನ ಭಾರದ ಉಪಗ್ರಹಗಳನ್ನು ಕಳುಹಿಸಲು 500 ಕೋಟಿ ರೂ. ಹಣ ತೆತ್ತು ವಿದೇಶಿ ರಾಕೆಟ್‌ಗಳ ನೆರವು ಪಡೆಯಬೇಕಾಗಿತ್ತು. ಆದರೀಗ ಕ್ರಯೋಜೆನಿಕ್ ತಂತ್ರಜ್ಞಾನದಿಂದಾಗಿ ;ಇನ್ನು ಮುಂದೆ 2000 ದಿಂದ 4000 ಟನ್ ತೂಕದ ಉಪಗ್ರಹಗಳನ್ನು ಬಾಹ್ಯಾಕಾಶಕ್ಕೆ ಯಶಸ್ವಿಯಾಗಿ ಉಡಾವಣೆ ಮಾಡಬಹುದಾಗಿದೆ.
ಭಾರತದ ಹೆಮ್ಮೆಯ ವಿಜ್ಞಾನಿ
ನಂಬಿ ನಾರಾಯಣನ್ ಅವರ ಪರಿಶ್ರಮದಿಂದಾಗಿ ಭಾರತ ಈಗ ಕ್ರಯೋಜೆನಿಕ್ ತಂತ್ರಜ್ಞಾನದಲ್ಲಿ ಸಂಪೂರ್ಣ ಸ್ವಾವಲಂಬನೆ ಸಾಧಿಸಿರುವುದು ಹೆಗ್ಗಳಿಕೆಯ ವಿಚಾರ. ಅಣುಬಾಂಬನ್ನು ದೂರ ಸಾಗಿಸಲು ಈ ತಂತ್ರಜ್ಞಾನ ಅಗತ್ಯ. ಆದರೆ ಈ ತಂತ್ರಜ್ಞಾನವನ್ನು ಉತ್ತಮ ಉದ್ದೇಶಗಳಿಗೆ ಹೇಗೆ ಬಳಸಬಹುದು ಎಂಬುದನ್ನು ಭಾರತ ಈಗ ಇಡೀ ಜಗತ್ತಿಗೆ ತೋರಿಸಿಕೊಟ್ಟಿದೆ. ಅಷ್ಟೇ ಅಲ್ಲ, ಕಡಿಮೆ ವೆಚ್ಚದಲ್ಲಿ ಅದನ್ನು ಹೇಗೆ ಸಾಧಿಸಬಹುದು ಎಂಬುದಕ್ಕೂ ಭಾರತವೇ ಈಗ ಮೇಲ್ಪಂಕ್ತಿ. ಬಲಿಷ್ಠ ದೇಶಗಳ ತಂತ್ರಜ್ಞಾನದ ಏಕಸ್ವಾಮ್ಯವನ್ನು ಭಾರತ ಮುರಿದಿರುವುದಂತೂ ನಿಜ. ಹೇರಳವಾದ ವಿದೇಶೀ ವಿನಿಮಯದ ಉಳಿತಾಯವೂ ಅಗಿದೆ. ಬೇರೆ ದೇಶಗಳ ಉಪಗ್ರಹ ಉಡಾವಣೆ ಮಾಡುವುದರಿಂದ ವಿದೇಶೀ ಹಣದ ಸಂಪಾದನೆಯೂ ಆಗುವುದು.
ವಿಕ್ರಮ್ ಸಾರಾಭಾಯ್, ಸತೀಶ್ ಧವನ್ ಹಾಗೂ ಯು.ಆರ್.ರಾವ್ ಅವರಂಥ ಶ್ರೇಷ್ಠ ವಿಜ್ಞಾನಿಗಳ ಸಾಲಿನಲ್ಲಿ ನಿಲ್ಲಬಹುದಾದ ನಂಬಿ ನಾರಾಯಣನ್ ಈ ಕ್ರಯೋಜೆನಿಕ್ ತಂತ್ರಜ್ಞಾನದ ಯಶಸ್ವಿ ಉಡಾವಣೆಯಿಂದ ಸಂತಸಗೊಂಡರೂ ತಮ್ಮ ಅಮೂಲ್ಯ ಜೀವನದ ಸದುಪಯೋಗ ಹಾಳಾದುದನ್ನು ನೆನೆದು ದುಃಖಿಸುತ್ತಾರೆ.
ಆಕರಗಳು/ಉಲ್ಲೇಖಗಳು
ವರ್ಗ:ಭಾರತೀಯ ವಿಜ್ಞಾನಿಗಳು ವರ್ಗ:ಭಾರತದ ವಿಜ್ಞಾನಿಗಳು ವರ್ಗ:೧೯೪೧ ಜನನ
ಜೂನ್ ೧೮
ಜೂನ್ ತಿಂಗಳಿನಲ್ಲಿ ಮೂವತ್ತು ದಿನಗಳಿರುತ್ತವೆ. ಜೂನ್ ೧೮ - ಜೂನ್ ತಿಂಗಳ ಹದಿನೆಂಟನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೬೯ ನೇ ದಿನ (ಅಧಿಕ ವರ್ಷದಲ್ಲಿ ೧೭೦ ನೇ ದಿನ).
ಹೊರಗಿನ ಸಂಪರ್ಕಗಳು
೧ ೧
ಜೂನ್ ೧೭
ಜೂನ್ ೧೭ - ಜೂನ್ ತಿಂಗಳ ಹದಿನೇಳನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೬೮ನೇ ದಿನ (ಅಧಿಕ ವರ್ಷದಲ್ಲಿ ೧೬೯ನೇ ದಿನ).
ಹೊರಗಿನ ಸಂಪರ್ಕಗಳು
೧ ೧
ಬ್ರೂಕ್ಲಿನ್ ಸೇತುವೆ
ಬ್ರೂಕ್ಲಿನ್ ಸೇತುವೆ ಎಂಬುದು ಅಮೇರಿಕ ಸಂಯುಕ್ತ ಸಂಸ್ಥಾನದಲ್ಲಿರುವ ಅತ್ಯಂತ ಹಳೆಯ ತೂಗು ಸೇತುವೆಗಳಲ್ಲಿ ಒಂದಾಗಿದೆ. ಇದನ್ನು ೧೮೮೩ ರಲ್ಲಿ ನಿರ್ಮಿಸಲಾಯಿತು. ಇದು ಪಶ್ಚಿಮ ನದಿಯ(ಈಸ್ಟ್ ರಿವರ್) ಮೂಲಕ ಮ್ಯಾನ್ ಹ್ಯಾಟನ್ ನ ನ್ಯೂಯಾರ್ಕ್ ನಗರದ ಬರೋಗ್ರಾಮ ಪ್ರಾಂತ್ಯಗಳನ್ನು ಹಾಯ್ದು, ಬ್ರೂಕ್ಲಿನ್ ಅನ್ನು ಜೋಡಿಸುತ್ತದೆ. ಇದರ ಜೊತೆಯಲ್ಲಿ ಈ ಅಳತೆಯ ಪ್ರಮುಖ ಕಮಾನು ಹೊಂದಿದೆ. ಇದನ್ನು ನಿರ್ಮಿಸಿದಾಗಿನಿಂದ, ೧೯೦೩ರ ವರೆಗೆ ಮತ್ತು ಕಬ್ಬಿಣದ ತಂತಿಯ ಮೊದಲ ತೂಗು ಸೇತುವೆಯನ್ನು ನಿರ್ಮಿಸುವ ವರೆಗೂ ಇದು ಪ್ರಪಂಚದಲ್ಲಿರುವ ಅತ್ಯಂತ ಉದ್ದದ ತೂಗು ಸೇತುವೆಯಾಗಿತ್ತು.
ಮೂಲತಃ ಇದನ್ನು ನ್ಯೂಯಾರ್ಕ್ ಮತ್ತು ಬ್ರೂಕ್ಲಿನ್ ಸೇತುವೆ  ಎಂದು ಉಲ್ಲೇಖಿಸಲಾಗುತ್ತಿತ್ತು. ಬ್ರೂಕ್ಲಿನ್ ಡ್ಯೇಲಿ ಈಗಲ್  ನ ಸಂಪಾದಕರಿಗೆ ರವಾನಿಸಲಾದ ೧೮೬೭ ರ ಜನವರಿ ೨೫ ರ ಪತ್ರದಲ್ಲಿ ಇದಕ್ಕೆ  ಬ್ರೂಕ್ಲಿನ್ ಸೇತುವೆ  ಎಂದು ನಾಮಕರಣ ಮಾಡಲಾಗಿತ್ತು. ನಗರ ಸರ್ಕಾರವು ೧೯೧೫ ರಲ್ಲಿ ಈ ಹೆಸರನ್ನು ಅಧಿಕೃತವಾಗಿಸಿತು. ಇದು ಆರಂಭಗೊಂಡಾಗಿನಿಂದಲೂ, ನ್ಯೂಯಾರ್ಕ್ ಬಾನಗೆರೆಯ ಸಾಂಪ್ರದಾಯಿಕ ನಿರ್ಮಾಣದ ಭಾಗವಾಗಿದೆ. ಇದನ್ನು ೧೯೬೪ ರಲ್ಲಿ ರಾಷ್ಟ್ರೀಯ ಐತಿಹಾಸಿಕ ಹೆಗ್ಗುರುತೆಂದು  ಹಾಗು ೧೯೭೨ ರಲ್ಲಿ ರಾಷ್ಟ್ರೀಯ ಐತಿಹಾಸಿಕ ನಾಗರಿಕ ಶಿಲ್ಪ ಶಾಸ್ತ್ರದ ಹೆಗ್ಗುರುತೆಂದು ಪರಿಗಣಿಸಲಾಗಿದೆ.
ನಿರ್ಮಾಣ
ಬ್ರೂಕ್ಲಿನ್ ಸೇತುವೆಯನ್ನು ಆರಂಭದಲ್ಲಿ ಜರ್ಮನ್ ವಲಸೆಗಾರ ಜಾನ್ ಅಗಸ್ಟಸ್ ರಾಬ್ಲಿಂಗ್ ಎಂಬುವವರು ವಿನ್ಯಾಸಗೊಳಿಸಿದ್ದರು. ಇವರು ಮೊದಲೇ ಪೆನ್ಸಿಲ್ವೇ ನಿಯಾದ ಲ್ಯಾಕ್ ವ್ಯಾಕ್ಸನ್ ನಲ್ಲಿರುವ ರಾಬ್ಲಿಂಗ್ಸ್ ಡೆಲವೇರ್ ನಾಲೆ ಯಂತಹ ಮತ್ತು ಓಹಿಯೊ ದ ಸಿನ್ಸಿನಾಟಿಯಲ್ಲಿರುವ ಜಾನ್ ಎ. ರಾಬ್ಲಿಂಗ್ ತೂಗು ಸೇತುವೆಯಂತಹ ಸಣ್ಣ ತೂಗು ಸೇತುವೆಗಳನ್ನು ವಿನ್ಯಾಸಗೊಳಿಸಿ,ನಿರ್ಮಿಸಿದ್ದರು.
ಸೇತುವೆಯ ಯೋಜನೆಗಳಿಗೆಂದು ಸರ್ವೇಕ್ಷಣೆಗಳನ್ನು ನಡೆಸುತ್ತಿದ್ದಾಗ, ಹಾಯುವ ದೋಣಿಯ ಕಟ್ಟುವ, ಎತ್ತರವಾದ ಜಾಗದಲ್ಲಿದ್ದ ದುಂಡುಗಂಬಕ್ಕೆ ತಗುಲಿ ರಾಬ್ಲಿಂಗ್ ಅವರ ಕಾಲಿಗೆ ಪೆಟ್ಟಾಯಿತು. ಅವರ ಪೆಟ್ಟಾದ ಕಾಲ್ಬೆರಳುಗಳನ್ನು ಅಂಗಛೇದನೆಯ ಮೂಲಕ ತೆಗೆದುಹಾಕಿದ ನಂತರ ಅವರಿಗೆ ಧನುರ್ವಾಯು ಸೋಂಕು ತಗುಲಿತು. ಈ ರೋಗವು ಅವರನ್ನು ಅಶಕ್ತನನ್ನಾಗಿಸಿತು ಮತ್ತು ಶೀಘ್ರದಲ್ಲೆ ಉಲ್ಬಣಿಸಿ ಅವರ ಸಾವಿಗೆ ಕಾರಣವಾಯಿತು. ಇವರ ಮರಣದ ಸ್ವಲ್ಪ ಸಮಯದ ನಂತರ ಈ ಯೋಜನೆಯನ್ನು ನಿರ್ವಹಿಸಲು ಅವರ ೩೨ ವರ್ಷದ ಪುತ್ರ ವಾಷಿಂಗ್ಟನ್ ರಾಬ್ಲಿಂಗ್ ರನ್ನು ನೇಮಿಸಲಾಯಿತು.
೧೮೭೦ರ ಜನವರಿ ೩ ರಿಂದ ಸೇತುವೆಯ ನಿರ್ಮಾಣ ಕಾರ್ಯ ಪ್ರಾರಂಭವಾಯಿತು. ಇದನ್ನು ನಿರ್ಮಿಸಲು ಪ್ರಾರಂಭಿಸಿದ ಸ್ವಲ್ಪ ಸಮಯದಲ್ಲಿಯೇ, ವಾಷಿಂಗ್ಟನ್ ರಾಬ್ಲಿಂಗ್ ರವರು ಕೂಡ ನಿಶ್ಯಕ್ತಿ ಕಾಯಿಲೆಯಿಂದ ಬಳಲಿದರು.ಕೇಸನ್ ರೋಗದಿಂದುಂಟಾದ ಪಾರ್ಶ್ವವಾಯುವಿನಿಂದ ನರಳಿದರು. ಈ ಸ್ಥಿತಿಯನ್ನು ಯೋಜನೆಯ ವೈದ್ಯರಾದ ಡಾ.ಆಂಡ್ರೀವ್ ಸ್ಮಿತ್ ರವರು ಮೊದಲು "ಕೇಸನ್ ರೋಗ"ವೆಂದು ಕರೆದರು. ಈ ಕೇಸನ್ ಕಾಯಿಲೆ(ಆಳದಲ್ಲಿ ನೀರಿಳಿಯದ ದೊಡ್ಡ ಪೆಟ್ಟಿಗೆಯಲ್ಲಿ ಕೆಲಸ ಮಾಡುವಾಗ ಉಂಟಾಗುವ ವೇದನೆ) ಇಂತಹ ಕೆಲಸ ಮಾಡುವ ಕಾರ್ಮಿಕರಲ್ಲಿ ಅನೇಕರನ್ನು ಪೀಡಿಸುತ್ತಿತ್ತು. ರಾಬ್ಲಿಂಗ್, ಅವರ ದುರ್ಬಲ ಸ್ಥಿತಿಯಿಂದಾಗಿ ನಿರ್ಮಾಣವನ್ನು ಖುದ್ದಾಗಿ(ಸ್ವತಃ) ಹೋಗಿ ನೋಡಿಕೊಳ್ಳಲು ಅಸಮರ್ಥರಾದರು. ಅನಂತರ ಅವರ ಪತ್ನಿ ಎಮಿಲಿ ವಾರೆನ್ ರಾಬ್ಲಿಂಗ್ ರವರು ಸ್ಥಳದಲ್ಲಿದ್ದ ಇಂಜಿನಿಯರ್ ಗಳು ಮತ್ತು ತಮ್ಮ ಪತಿ ನಡುವೆ ಯೋಜನೆಗೆ ಅಗತ್ಯವಿದ್ದ ವಿಮರ್ಶಾತ್ಮಕ ಬರವಣಿಗೆಯ ಸಂಪರ್ಕವನ್ನು ಒದಗಿಸಿದರು. ತನ್ನ ಪತಿಯ ಮಾರ್ಗದರ್ಶನದಲ್ಲಿ, ಎಮಿಲಿ ಉನ್ನತ ಗಣಿತಶಾಸ್ತ್ರವನ್ನು, ತೂಗು ಸರಪಣಿಯಂಥ ಸೇತುವೆಗೆ ಅಗತ್ಯ ವಕ್ರರೇಖೆಗಳ ಗಣನೆಯನ್ನು, ವಸ್ತುಗಳ ಬಲವನ್ನು, ಸೇತುವೆಯ ವಿವರಗಳನ್ನು, ಮತ್ತು ಕೇಬಲ್ ನಿರ್ಮಾಣದ ಜಟಿಲತೆಯನ್ನು ಅಧ್ಯಯನ ಮಾಡಿದರು. ಸೇತುವೆಯ ನಿರ್ಮಾಣ ನೋಡಿಕೊಳ್ಳಲು ವಾಷಿಂಗ್ಟನ್ ರಾಬ್ಲಿಂಗ್ ಅವರಿಗೆ ಸಹಾಯ ಮಾಡುವುದರಲ್ಲಿ ಅವರು ತಮ್ಮ ಮುಂದಿನ ೧೧ ವರ್ಷಗಳನ್ನು ಕಳೆದರು.
ಕೇಸನ್ ನ ತಳದಲ್ಲಿರುವ ಕಬ್ಬಿಣದ ಸರಳುಗಳು ತಳಬಂಡೆ, ನಿರೀಕ್ಷಿಸಿದ ಮಟ್ಟಕ್ಕಿಂತ ಇನ್ನಷ್ಟು ಆಳದಲ್ಲಿದೆ ಎಂಬುದನ್ನು ಅಧ್ಯಯನಗಳು ಗುರುತಿಸಿದವು. ಆಗ ರಾಬ್ಲಿಂಗ್ ಕೇಸನ್ ರೋಗದ ದ ಅಪಾಯ ಹೆಚ್ಚಬಹುದೆಂದು ನಿರ್ಮಾಣವನ್ನು ಸ್ವಲ್ಪಕಾಲದವರೆಗೆ ತಡೆದರು. ತಳಬಂಡೆ ಒಟ್ಟು ೩೦ ಅಡಿ (೯ m) ಕೆಳಗಿರಬಹುದೆಂದು ಅವರು ಅಭಿಪ್ರಾಯಪಟ್ಟರು. ಇದು ಸೇತುವೆಯ ಆಧಾರವನ್ನು ಗಟ್ಟಿಗೊಳಿಸಿ ಬೆಂಬಲಿಸಲು ಸಾಕಾಗಿದೆ ಎಂದವರು ತಿಳಿದರು.
ಹದಿಮೂರು ವರ್ಷಗಳ ನಂತರ ಬ್ರೂಕ್ಲಿನ್ ಸೇತುವೆ ಸಂಪೂರ್ಣಗೊಂಡಿತು. ಅಲ್ಲದೇ ಇದನ್ನು ೧೮೮೩ ರ ಮೇ ೨೪ ರಂದು ಸಂಚಾರಕ್ಕಾಗಿ ಮುಕ್ತಗೊಳಿಸಲಾಯಿತು. ಉದ್ಘಾಟನ ಸಮಾರಂಭದಲ್ಲಿ ಸಾವಿರಾರು ಜನರು ಉಪಸ್ಥಿತರಿದ್ದರು. ಅಲ್ಲದೇ ಈ ಸಮಾರಂಭಕ್ಕಾಗಿ ಈಸ್ಟ್ ಬೇಯಲ್ಲಿನ ಅನೇಕ ಹಡಗುಗಳು ಸಾಕ್ಷಿಯಾದವು. ಅಧ್ಯಕ್ಷರಾದ ಚೆಸ್ಟರ್ ಎ. ಅರ್ಥರ್ ಮತ್ತು ನ್ಯೂಯಾರ್ಕ್ ನ ಮೇಯರ್, ಫ್ರಾಂಕ್ಲಿನ್ ಎಡ್ಸನ್ ಸೇತುವೆಯನ್ನು ದಾಟುವ ಮೂಲಕ ಗಾಡಿ ತೋಪು ಇರುವ ಜಾಗಕ್ಕೆ ತೆರಳಿದರು.ಇವರು ಬ್ರೂಕ್ಲಿನ್ ನ ಪಕ್ಕದ ಗೋಪುರಕ್ಕೆ ಬಂದಾಗ ಅವರನ್ನು ಬ್ರೂಕ್ಲಿನ್ ನ ಮೇಯರ್ ಸೆಥ್ ಲಾ ರವರು ಸ್ವಾಗತಿಸಿದರು. ಸಮಾರಂಭದ ನಂತರ ಅರ್ಥರ್ ರವರು ವಾಷಿಂಗ್ಟನ್ ರಾಬ್ಲಿಂಗ್ ರವರ ನಿವಾಸಕ್ಕೆ ತೆರಳಿ, ಅವರ ಕೈ ಕುಲುಕುವ ಮೂಲಕ ಅಭಿನಂದಿಸಿದರು. ರಾಬ್ಲಿಂಗ್ ರವರಿಗೆ ಉದ್ಘಾಟನ ಸಮಾರಂಭಕ್ಕೆ ಹೋಗಲು ಆಗಲಿಲ್ಲ.(ಅಲ್ಲದೇ ಅಪರೂಪವಾಗಿ ಸೇತುವೆಯನ್ನು ನೋಡಲು ಹೋಗುತ್ತಿದ್ದರು), ಆದರೆ ಸೇತುವೆ ಉದ್ಘಾಟನೆಯ ದಿನದಂದು ಅವರ ಮನೆಯಲ್ಲಿ ಅದ್ದೂರಿ ಔತಣಕೂಟ ಏರ್ಪಡಿಸಿದ್ದರು. ಮುಂದಿನ ಹಬ್ಬಾಚರಣೆಯು, ವಾದ್ಯವೃಂದದ ಗೋಷ್ಟಿ, ನೌಕೆಗಳಿಂದ ಖುಶಾಲ ತೋಪು ಹಾರಿಸುವುದು ಮತ್ತು ಸುಡುಮದ್ದು ಪ್ರದರ್ಶನಗಳನ್ನು ಒಳಗೊಂಡಿತ್ತು.
ಇದರ ಉದ್ಘಾಟನೆಯ ಒಂದು ವಾರದ ನಂತರ, ೧೮೮೩ ರ ಮೇ ೩೦ ರಂದು ನೂಕುನುಗ್ಗಲಿನಿಂದಾಗಿ ಸೇತುವೆ ಕುಸಿಯಲಿದೆ ಎಂಬ ವದಂತಿ ಹರಡಿತು. ಈ ನೂಕುನುಗ್ಗಲಿನಲ್ಲಿ ಹನ್ನೆರಡು ಜನ ಮೃತಪಟ್ಟಿದ್ದರು. ೧೮೮೪ ರ ಮೇ ೧೭ ರಂದು ಪಿ. ಟಿ. ಬರ್ನುಮ್ ರವರು ಸೇತುವೆಯ ಸುಭದ್ರತೆಯ ಬಗ್ಗೆ ಇದ್ದ ಅನುಮಾನಗಳನ್ನು ಹೋಗಲಾಡಿಸಲು ಸಹಾಯಮಾಡಿದರು. ಅವರ ಜನಪ್ರಿಯ ಸರ್ಕಸ್ ನ ಪ್ರಚಾರ ಸಂದರ್ಭದಲ್ಲಿ, ಅವರ ಅತ್ಯಂತ ಜನಪ್ರಿಯ ಆಕರ್ಷಣೆಗಳಲ್ಲಿ ಒಂದಾದ ಜಂಬೂ, ಬ್ರೂಕ್ಲಿನ್ ಸೇತುವೆಯ ಮೇಲೆ ಸುಮಾರು ೨೧ ಆನೆಗಳನ್ನೊಳಗೊಂಡ ಮೆರವಣಿಗೆಯನ್ನು ಮಾಡಲಾಯಿತು. ಇದನ್ನು ಉದ್ಘಾಟಿಸಿದ ಸಮಯದಲ್ಲಿ ಮತ್ತು ಅನೇಕ ವರ್ಷಗಳವರೆಗೆ ಇದು ಪ್ರಪಂಚದಲ್ಲಿರುವ ಅತ್ಯಂತ ಉದ್ದದ ತೂಗು ಸೇತುವೆಯಾಗಿತ್ತು. ಹಿಂದೆ ಕಟ್ಟಲಾದ ಯಾವುದೇ ಸೇತುವೆಗಿಂತ ೫೦ ಪ್ರತಿಶತದಷ್ಟು ಹೆಚ್ಚು ಉದ್ದವಿತ್ತು. ಅಲ್ಲದೇ ಇದು ಅಮೂಲ್ಯ ಹೆಗ್ಗುರುತಾಯಿತು. ಇದರ ವಾಸ್ತುಶಿಲ್ಪೀಯ ಗುಣ ಲಕ್ಷಣಗಳನ್ನು ಎದ್ದು ಕಾಣುವಂತೆ ಮಾಡಲು ೧೯೮೦ರಿಂದ ರಾತ್ರಿಯ ಹೊತ್ತಿನಲ್ಲಿ ಇದರ ಮೇಲೆ ಹೊನಲು ದೀಪದ ಬೆಳಕು ಹಾಯಿಸಲಾಗುತ್ತದೆ. ಗೋಪುರವನ್ನು ಸುಣ್ಣದಕಲ್ಲು, ಗ್ರ್ಯಾನೈಟ್, ಮತ್ತು ರೋಸೆಂಡೇಲ್ ಸಿಮೆಂಟ್ ನಿಂದ ಕಟ್ಟಲಾಗಿದೆ. ಇವರು ಆಧುನಿಕ ಫ್ರೆಂಚ್ ನಿಯೋ-ಗಾತಿಕ್ ವಾಸ್ತುಶಿಲ್ಪ ಶೈಲಿಯನ್ನು ಬಳಸಿದ್ದಾರೆ. ಈ ಶೈಲಿಯಲ್ಲಿ ಕಲ್ಲು ಗೋಪುರಗಳ ಮೂಲಕ ನಡುವಣಂಕದ ಮೇಲೆ ಚೂಪು ಕಮಾನುಗಳನ್ನು ನಿರ್ಮಿಸಲಾಗಿದೆ. ಸೇತುವೆಗೆ "ಬ್ರೂಕ್ಲಿನ್ ಸೇತುವೆ ಟ್ಯಾನ್" (ಪೇಪರ್ ಬಣ್ಣ) ಮತ್ತು "ಬೆಳ್ಳಿ(ಸಿಲ್ವರ್)" ಬಣ್ಣಗಳನ್ನು ಬಳಸಲಾಗಿದೆ. ಆದರೂ ಇದಕ್ಕೆ ಬಳಸಲಾಗಿರುವ ಬಣ್ಣ "ರೌಲಿನ್ ಕೆಂಪೆಂದು" ವಾದಿಸಲಾಗಿದೆ.
ಸೇತುವೆ ನಿರ್ಮಾಣದ ಸಮಯದಲ್ಲಿ, ಸೇತುವೆ ಕಟ್ಟಡದ ವಾಯುಬಲವಿಜ್ಞಾನವನ್ನು ಬಳಸಲಾಗಲಿಲ್ಲ. ೧೯೫೦ರ ವರೆಗೆ ಸೇತುವೆಗಳನ್ನು ವಿಂಡ್ ಟನಲ್ (ಗಾಳಿ ಸುರಂಗ)ಗಳಲ್ಲಿ ಪರೀಕ್ಷಿಸಲಾಗುತ್ತಿರಲಿಲ್ಲ. ಅಲ್ಲದೇ ಮೂಲ ಟ್ಯಾಕೊಮ ನ್ಯಾರೋಸ್ ಸೇತುವೆಗಾಳಿಗೆ ಹೊಯ್ದಾಡುವ(ಗ್ಯಾಲೋಪಿಂಗ್ ಗರ್ಟೈ) ೧೯೪೦ ರಲ್ಲಿ ಕುಸಿದು ಹೋದನಂತರ ವಿಂಡ್ ಟನಲ್ ಗಳಲ್ಲಿ ಪರೀಕ್ಷಿಸಲು ಆರಂಭಿಸಿದರು. ಆದ್ದರಿಂದ ತೆರೆದ ಬಿಗಿಯಾದ ಆಸರೆಕಟ್ಟಿನ ವಿನ್ಯಾಸವು ಅಟ್ಟಕ್ಕೆ ಪೂರಕ ಬೆಂಬಲ ನೀಡಿದೆ. ಇದು ಅದರ ಸಹಜವಾದ ವಿನ್ಯಾಸದಿಂದ ವಾಯುಬಲ ವಿಜ್ಞಾನಕ್ಕೆ (ಚಲನೆಯಲ್ಲಿರುವ ಅನಿಲ ಬಲಗಳಿಗೆ) ಸಂಬಂಧಿಸಿದ ಸಮಸ್ಯೆಗಳಿಗೆ ಹೆಚ್ಚಾಗಿ ತುತ್ತಾಗುವುದಿಲ್ಲ. ರಾಬ್ಲಿಂಗ್ ವಿನ್ಯಾಸಗೊಳಿಸಿದ ಸೇತುವೆ ಮತ್ತು ಆಸರೆಕಟ್ಟಿನ ವ್ಯವಸ್ಥೆ ಎಷ್ಟರ ಮಟ್ಟಿಗೆ ಧೃಢವಾಗಿರಬೇಕೆಂದುಕೊಂಡಿದ್ದರೋ ಅದಕ್ಕಿಂತಲೂ ಆರು ಪಟ್ಟು ಹೆಚ್ಚು ಗಟ್ಟಿಯಾಗಿದೆ. ಈ ಕಾರಣದಿಂದಲೇ, ಅದೇ ಸಮಯದಲ್ಲಿ ನಿರ್ಮಿಸಿದ ಅನೇಕ ಸೇತುವೆಗಳು ಇತಿಹಾಸದಲ್ಲಿ ಸೇರಿಹೋಗಿ, ಪುನಃ ನಿರ್ಮಾಣಗೊಂಡರೂ ಕೂಡ ಬ್ರೂಕ್ಲಿನ್ ಸೇತುವೆ ಇನ್ನೂ ಭದ್ರವಾಗಿ ನಿಂತುಕೊಂಡಿದೆ. ಗುತ್ತಿಗೆದಾರರಾದ ಜೆ. ಲಾಯ್ಡ್ ಹೈಗ್ ರವರು ಸರಬರಾಜು ಮಾಡಿದ ಕಳಪೆಗುಣಮಟ್ಟದ ಲೋಹದ ಕಂಬಿಗಳ ಹೊರತಾಗಿಯೂ ಈ ಸೇತುವೆ ಭದ್ರವಾಗಿದೆ. ಉತ್ತಮ ಗುಣಮಟ್ಟದ ಲೋಹದ ಕಂಬಿಯನ್ನು ಕಂಡುಹಿಡಿದಾಗ ಆಗಲೇ ನಿರ್ಮಿಸಲಾಗಿದ್ದ ಕೇಬಲಿಂಗ್ ಅನ್ನು ಬದಲಾಯಿಸಲು ತಡವಾಗಿತ್ತು. ರಾಬ್ಲಿಂಗ್, ಕಳಪೆಗುಣಮಟ್ಟದ ಕಂಬಿಯನ್ನು ಬಳಸಿದ್ದ ಕಾರಣ ಅಗತ್ಯಕ್ಕಿಂತ ಆರು ಪಟ್ಟು ಹೆಚ್ಚು ಭದ್ರವಾಗಿ ಕಟ್ಟಲು ೨೫೦ ಕೇಬಲ್ ಗಳನ್ನು ಅಧಿಕವಾಗಿ ಬಳಸಿದರು. ಸೇತುವೆ ಬಿಗಿ-ಭದ್ರಗೊಳಿಸಲು ಓರೆಸಾಲು ಕೇಬಲ್ ಗಳನ್ನು ಸೇತುವೆಯ ತುದಿಯಿಂದ(ಗೋಪುರದಿಂದ) ನೆಲದ ವರೆಗೂ ಅಳವಡಿಸಲಾಯಿತು. ಅವುಗಳ ಅಗತ್ಯವಿರಲಿಲ್ಲ, ಆದರೂ ಅವುಗಳ ವಿಶೇಷ ಸೌಂದರ್ಯದಿಂದಾಗಿ ಅವುಗಳನ್ನು ಹಾಗೆಯೇ ಇರಿಸಲಾಯಿತು.
೨೦೦೭ರಲ್ಲಿ ಮಿನ್ನೆಪೋಲಿಸ್ ನಗರದಲ್ಲಿ I-೩೫W ಹೆದ್ದಾರಿ ಸೇತುವೆ ಕುಸಿದ ನಂತರ, ಸಾರ್ವಜನಿಕ ಆಸಕ್ತಿ ಹೆಚ್ಚಾಗಿ US ನುದ್ದಕ್ಕೂ ಇರುವ ಸೇತುವೆಗಳ ಸ್ಥಿತಿಯ ಬಗ್ಗೆ ಆಸಕ್ತಿ ಹೊಂದುವಂತೆ ಮಾಡಿತು. ಅಲ್ಲದೇ ಬ್ರೂಕ್ಲಿನ್ ಸೇತುವೆಯ ರಸ್ತೆ ತಡೆಗಳ ಅಂತಿಮ ಪರಿಶೀಲನೆಯಲ್ಲಿ "ಕಳಪೆ" ರೇಟಿಂಗ್(ವೀಕ್ಷಕರ ಮಟ್ಟದ ದರ) ಅನ್ನು ಪಡೆದುಕೊಂಡಿತೆಂದು ವರದಿ ಮಾಡಲಾಯಿತು. NYC ಡಿಪಾರ್ಟ್ಮೆಂಟ್ ಆಫ್ ಟ್ರಾನ್ಸ್ ಪೋರ್ಟೇಷನ್ ಸ್ಪೋಕ್ಸ್ ಮನ್ ಪ್ರಕಾರ, "ಕಳಪೆ ರೇಟಿಂಗ್ ಪಡೆದಿದೆ ಎಂದಾಕ್ಷಣ ಅದು ಅಸುರಕ್ಷಿತವೆಂದಾಗುವುದಿಲ್ಲ. ಪುನಃ ನಿರ್ಮಿಸಬೇಕಿರುವ ಕೆಲವೊಂದು ಘಟಕಗಳಿವೆ ಎಂಬುದು ಕಳಪೆ ರೇಟಿಂಗ್ ನ ಅರ್ಥವಾಗಿದೆ." ಒಂದು $725 million ಯೋಜನೆಯಂತೆ ಕೆಲವೊಂದು ಘಟಕಗಳನ್ನು ಬದಲಾಯಿಸುವ ಮತ್ತು ಸೇತುವೆಗೆ ಮತ್ತೊಮ್ಮೆ ಬಣ್ಣ ಬಳಿಯುವ ಕಾರ್ಯವನ್ನು ೨೦೦೯ರಲ್ಲಿ ಪ್ರಾರಂಭಿಸಲು ನಿಗದಿಪಡಿಸಲಾಯಿತು.
ಬ್ರೂಕ್ಲಿನ್ ಸೇತುವೆಯ ನಿರ್ಮಾಣವನ್ನು, ಡೇವಿಡ್ ಮ್ಯಾಕ್ ಕುಲೊಗ್ ರವರು ಬರೆದ ದಿ ಗ್ರೇಟ್ ಬ್ರಿಡ್ಜ್ ಎಂಬ ೧೯೭೮ರ ಪುಸ್ತಕದಲ್ಲಿ ಮತ್ತು ಬ್ರೂಕ್ಲಿನ್ ಬ್ರಿಡ್ಜ್   (೧೯೮೧) ಎಂಬ ಪುಸ್ತಕದಲ್ಲಿ, ಹಾಗು ಕೆನ್ ಬರ್ನ್ಸ್ ರವರು ನಿರ್ಮಿಸಿದ ಮೊದಲನೆಯ PBS ಸಾಕ್ಷ್ಯಚಿತ್ರದಲ್ಲಿ ವಿವರಿಸಲಾಗಿದೆ. ಬರ್ನ್ಸ್ ರವರು ಸಾಕ್ಷ್ಯಚಿತ್ರಕ್ಕಾಗಿ ಮ್ಯಾಕ್ ಕುಲೊಗ್ಸ್ ರವರ ಪುಸ್ತಕವನ್ನು ಹೆಚ್ಚಾಗಿ ಬಳಸಿಕೊಂಡಿದ್ದಾರೆ. ಅಲ್ಲದೇ ಈ ಚಿತ್ರದಲ್ಲಿ ಅವರನ್ನು ನಿರೂಪಕನಾಗಿ ಬಳಸಿಕೊಂಡಿದ್ದಾರೆ. ಇಷ್ಟೇ ಅಲ್ಲದೇ ಇದನ್ನು ಸೆವೆನ್ ವಂಡರ್ಸ್ ಆಫ್ ದಿ ಇಂಡಸ್ಟ್ರಿಯಲ್ ವಲ್ಡ್ ನಲ್ಲಿಯೂ ಕೂಡ ವಿವರಿಸಲಾಗಿದೆ. ಇದು ಪುಸ್ತಕದೊಂದಿಗೆ BBC ಯ ಸಾಕ್ಷ್ಯಚಿತ್ರ ಸರಣಿಯಾಗಿದೆ.
ಪಾದಚಾರಿ ಮತ್ತು ವಾಹನಗಳ ಪ್ರವೇಶಾವಕಾಶ
ಅನೇಕ ಸಂದರ್ಭಗಳಲ್ಲಿ, ಸೇತುವೆಯ ಮೇಲೆ ಕುದುರೆಗಳನ್ನು ಸಾಗಿಸಲಾಗುತ್ತದೆ ಮತ್ತು ತಳ್ಳು ಬಂಡಿಗಳ ಸಂಚಾರವೂ ಇರುತ್ತದೆ; ಪ್ರಸ್ತುತದಲ್ಲಿ ಮೋಟಾರು ವಾಹನಗಳಿಗಾಗಿ ಇದು ಆರು ಮಾರ್ಗಗಳನ್ನು ಹೊಂದಿದೆ. ಇದರ ಜೊತೆಯಲ್ಲಿ ಪಾದಚಾರಿಗಳಿಗೆ ಮತ್ತು ಬೈಸಿಕಲ್ಲು ಗಳಿಗಾಗಿ ಮಧ್ಯಗೆರೆಯಿರುವ ಪ್ರತ್ಯೇಕ ನಡೆದಾರಿಯನ್ನು ಹೊಂದಿದೆ. ರಸ್ತೆಗಳ ಎತ್ತರ (11 ft ರೇಖೆಗಳ ಮೂಲಕ ಸಂಕೇತಿಸಲಾಗಿದೆ.) ಮತ್ತು ಭಾರದ (6000 lb ವಾಹನಗಳಿಗೆ ಗುರುತು ಪರಿಮಿತಿಗಳಿಂದಾಗಿ, ವಾಣಿಜ್ಯ ವಾಹನಗಳು ಮತ್ತು ಬಸ್ಸುಗಳು ಈ ಸೇತುವೆಯನ್ನು ಬಳಸದಂತೆ ನಿಷೇಧಿಸಲಾಗಿದೆ. ಎರಡು ಒಳ ಸಂಚಾರ ಬೀದಿಮಾರ್ಗಳಲ್ಲಿ ಒಂದು, ಬ್ರೂಕ್ಲಿನ್ ನಿಂದ BMTಯ ಮೇಲೆತ್ತರದ ಎಲಿವೇಟೆಡ್ ರೈಲುಗಳನ್ನು ಪಾರ್ಕ್ ರಾ ಮತ್ತು ಸ್ಯಾಂಡ್ಸ್ ಸ್ಟ್ರೀಟ್ ನ ಅಂತಿಮ ನಿಲ್ದಾಣಗಳ ವರೆಗೆ ಕೊಂಡೊಯ್ಯುತ್ತದೆ. ಸೇತುವೆಯ ಬಳಕೆಯನ್ನು ೧೯೪೪ರಲ್ಲಿ ಎಲಿವೇಟೆಡ್ ರೈಲುಗಳು ನಿಲ್ದಾಣದ ವರೆಗೆ ಮತ್ತು ಅವು ಸುರಕ್ಷಿತ ಮಧ್ಯ ರಸ್ತೆಯಲ್ಲಿ ಸಂಚರಿಸಲು ಪ್ರಾರಂಭಿಸುವ ವರೆಗೂ,ಟ್ರ್ಯಾಮ್ ಕಾರುಗಳು ಪ್ರಸ್ತುತದಲ್ಲಿರುವ ಎರಡು ನಿಗದಿತ ಕೇಂದ್ರ ರೇಖಾ ಮಾರ್ಗಗಳಲ್ಲಿ ಚಲಿಸುತ್ತಿದ್ದವು. (ಮತ್ತೊಂದು ಸಂಚಾರದೊಡನೆ ಹಂಚಿಕೊಂಡಿದೆ). 1950ರಲ್ಲಿ ಟ್ರ್ಯಾಮ್ ಕಾರುಗಳು ಕೂಡ ಸಂಚಾರವನ್ನು ನಿಲ್ಲಿಸಿದವು.  ಅಲ್ಲದೇ ಸೇತುವೆಯನ್ನು ಮೋಟಾರು ಸಂಚಾರದ ಆರು ಮಾರ್ಗಗಳನ್ನು ನಿರ್ಮಿಸಲು ಪುನಃ ಕಟ್ಟಲಾಯಿತು.
ಬ್ರೂಕ್ಲಿನ್ ಸೇತುವೆಯನ್ನು ಟಿಲ್ಲರಿ/ಆಡಮ್ಸ್ ಸ್ಟ್ರೀಟ್ಸ್, ಸ್ಯಾಂಡ್ಸ್/ಪರ್ಲ್ ಸ್ಟ್ರೀಟ್ಸ್, ಮತ್ತು ಪೂರ್ವದ ಕಡೆಗೆ ಹೋಗುವ ಬ್ರೂಕ್ಲಿನ್ -ಕ್ವೀನ್ಸ್ ಎಕ್ಸ್ ಪ್ರೆಸ್ ವೇ ನ ನಿರ್ಗಮನ ೨೮Bಯ ಬ್ರೂಕ್ಲಿನ್ ದ್ವಾರಗಳ ಮೂಲಕ ಪ್ರವೇಶಿಸಬಹುದು. ಮ್ಯಾನ್ ಹ್ಯಾಟನ್ ನಲ್ಲಿ, ಮೋಟಾರು ಕಾರುಗಳು FDR ಡ್ರೈವ್, ಪಾರ್ಕ್ ರಾ, ಚೇಂಬರ್/ಸೆಂಟರ್ ಸ್ಟ್ರೀಟ್ಸ್, ಮತ್ತು ಪರ್ಲ್/ಫ್ರಾಂಕ್ ಫೋರ್ಟ್ ಸ್ಟ್ರೀಟ್ಸ್ ಗಳ ಕಡೆಯಿಂದಲೂ ಪ್ರವೇಶಿಸಬಹುದು. ಪಾದಚಾರಿಗಳು, ಸೇತುವೆಯನ್ನು ಬ್ರೂಕ್ಲಿನ್ ಕಡೆಯಿಂದ ಟಿಲ್ಲರಿ/ಆಡಮ್ಸ್ ಸ್ಟ್ರೀಟ್ಸ್ (ಆಟೋ ಪ್ರವೇಶ/ನಿರ್ಗಮನದ ನಡುವೆ),ಅಥವಾ ಕ್ಯಾಡ್ ಮನ್ ಪ್ಲಾಜಾ ಪೂರ್ವ ಮತ್ತು ಪಶ್ಚಿಮಗಳ ನಡುವೆ ಇರುವ ಪ್ರಾಸ್ಪೆಕ್ಟ್ St ಯ ಮೇಲಿರುವ ಮೆಟ್ಟಿಲುಗಳಿಂದ ಪ್ರವೇಶಿಸಬಹುದು. ಮ್ಯಾನ್ ಹ್ಯಾಟನ್ ನಲ್ಲಿ, ಪಾದಚಾರಿಯ ನಡೆದಾರಿಯನ್ನು ಸೆಂಟರ್ ಸ್ಟ್ರೀಟ್ ನ ಕೊನೆಯಿಂದ ಅಥವಾ, ಬ್ರೂಕ್ಲಿನ್ ಬ್ರಿಡ್ಜ್-ಸಿಟಿ ಹಾಲ್ IRT ಸುರಂಗ ನಿಲ್ದಾಣದ ದಕ್ಷಿಣ ಮೆಟ್ಟಿಲುಗಳ ಮೂಲಕವೂ ಪ್ರವೇಶಿಸಬಹುದು.
ಬ್ರೂಕ್ಲಿನ್ ಸೇತುವೆ, ನಡೆದುಕೊಂಡು ಹೋಗುವವರಿಗೆ ಮತ್ತು ಸೈಕಲ್ಲು ಸವಾರರಿಗೆ ಮುಕ್ತ,ಅಗಲವಾದ ಪಾದಚಾರಿ ಮಾರ್ಗ ಹೊಂದಿದೆ. ಇದು ಸೇತುವೆಯ ಮಧ್ಯದಲ್ಲಿರುವುದಲ್ಲದೇ, ಮೋಟಾರು ಸಂಚಾರ ಮಾರ್ಗಗಳಿಗಿಂತ ದೊಡ್ಡದಾಗಿದೆ. ಸೇತುವೆಯುದ್ದಕ್ಕೂ ಪಾದಚಾರಿಗಳಿಗೆ ಸ್ಥಳಾವಕಾಶ ಮಾಡಿಕೊಡಲಾಗಿದೆ. ಪೂರ್ವ ನದಿಯನ್ನು ದಾಟಲು ಸಾಧ್ಯವಾಗದಂತಹ ಕಷ್ಟದ ಸಮಯದಲ್ಲಿ ನೂರಾರು ಜನರನ್ನು ಸುರಕ್ಷಿತ ದಾಟಿಸುವಲ್ಲಿ ಪ್ರಮುಖ  ಪಾತ್ರವಹಿಸಿದೆ.
ಟ್ರಾನ್ಸ್ ಪ್ರೋರ್ಟ್ ವರ್ಕರ್ಸ್ ಯೂನಿಯನ್ ೧೯೮೦ ಮತ್ತು ೨೦೦೫ ರಲ್ಲಿ ನಡೆಸಿದ ಸಾಗಣೆ ಮುಷ್ಕರಗಳ ಸಮಯದಲ್ಲಿ, ಈ ಸೇತುವೆಯನ್ನು ಜನರು ಬಳಸಿದರು. ಇದರ ಜೊತೆಯಲ್ಲಿ ಮೇಯರ್ ಗಳಾದ ಕೋಚ್ ಮತ್ತು ಬ್ಲೂಮ್ ಬರ್ಗ್ ತೊಂದರೆಗೆ ಸಿಲುಕಿದ್ದ ಸಾರ್ವಜನಿಕರಿಗೆ ಸೂಚನೆಯೆಂಬಂತೆ ಸೇತುವೆಯನ್ನು ಸಾಂಕೇತಿಕವಾಗಿ ದಾಟಿದರು.
೧೯೬೫, ೧೯೭೭ ಮತ್ತು ೨೦೦೩ ರ ಪ್ರತಿಭಟನೆಗಳು, ಅಂಧಕಾರಕಕ್ರಿಯೆಗಳನ್ನು ಪರಿಗಣಿಸಿ ಹಾಗು ವಿಶ್ವ ವಾಣಿಜ್ಯ ಕೇಂದ್ರ ದ ಮೇಲೆ ನಡೆಸಲಾದ ೨೦೦೧ ರ ಸೆಪ್ಟೆಂಬರ್ ೧೧ ರ ದಾಳಿಯ ನಂತರ ಸುರಂಗ ಸೇವೆಯನ್ನು ಸ್ಥಗಿತಗೊಳಿಸಲಾಯಿತು. ಇದಾದ ನಂತರ ಮ್ಯಾನ್ ಹ್ಯಾಟನ್ ನಲ್ಲಿನ ಜನರು, ನಗರವನ್ನು ತೊರೆಯಲು ಸೇತುವೆ ಬಳಸಿದರು. ಸೇತುವೆಯ ಮೂಲ ವಿನ್ಯಾಸಗಾರ ಜಾನ್ ರಾಬ್ಲಿಂಗ್, ಸೇತುವೆಯ ಮೇಲೆ ಬೃಹತ್ ಪ್ರಮಾಣದ ಜನ ಸಂಚಾರವನ್ನು ನಿರೀಕ್ಷಿಸಿರಲಿಲ್ಲವಾದರೂ, ಸೇತುವೆಯ ಅನಿರೀಕ್ಷಿತ ಒತ್ತಡಗಳನ್ನು ನಿಭಾಯಿಸುವ ಮೂರು ಪ್ರತ್ಯೇಕ ವ್ಯವಸ್ಥೆಗಳೊಂದಿಗೆ ಇದನ್ನು ಆಗ ವಿನ್ಯಾಸಗೊಳಿಸಿದ್ದರು. ಸೇತುವೆಯು, ತೂಗು ವ್ಯವಸ್ಥೆ, ಓರೆಸಾಲು ವ್ಯವಸ್ಥೆ, ಮತ್ತು ಭದ್ರಗೊಳಿಸಿದ ಆಸರೆಕಟ್ಟನ್ನು ಹೊಂದಿದೆ. "ರಾಬ್ಲಿಂಗ್, [ಅವರ] ವ್ಯವಸ್ಥೆಗಳಲ್ಲಿ ಯಾವುದಾದರೂ ಒಂದು ವ್ಯವಸ್ಥೆಗೆ ಏನಾದರೂ ಅವಘಡ ಸಂಭವಿಸಿದರೆ, 'ಸೇತುವೆಯು ವಾಲಬಹುದು,ಆದರೆ ಅದು ಕುಸಿಯುವುದಿಲ್ಲವೆಂದು ಹೇಳಿದ್ದಾರೆ.'" ಬೃಹತ್ ಪ್ರಮಾಣದ ಜನರು ಸೇತುವೆಯ ಮೇಲೆ ಬಂದಾಗ, ಪಾದಚಾರಿಗಳು ತೂಗಾಟ ಅಥವಾ "ಓಲಾಟ" ಅನುಭವಿಸಿದರು. ಜನರ ಗುಂಪು ಒಂದರ ಹಿಂದೆ ಮತ್ತೊಂದು ಹೆಜ್ಜೆಯನ್ನು ಹಾಕುವಾಗ ಜನರು ಓಲಾಡಲು ಪ್ರಾರಂಭಿಸಿದರು. ಅಲ್ಲದೇ ಕೆಲವರು ಏಕಕಾಲದ ಓಟದಲ್ಲಿ ಅನಿವಾರ್ಯವಾಗಿ ಕೆಳಗೆ ಬಿದ್ದರು. ಜನರು ನಡೆಯುವಾಗ ಸಹಜವಾಗಿ ಉಂಟಾದ ಓಲಾಟ ಸೇತುವೆ ಎಡ ಅಥವಾ ಬಲಭಾಗದಲ್ಲಿ ಸಣ್ಣ ತೂಗಾಟ ಉಂಟಾಗುವಂತೆ ಮಾಡಿತು. ಇದರಿಂದಾಗಿ ಸೇತುವೆಯ ಮೇಲಿರುವ ಜನರು ಹೆಜ್ಜೆಹಾಕುತ್ತ ತೂಗಾಡುವಂತಾಯಿತು. ಅಲ್ಲದೇ ಸೇತುವೆಯ ತೂಗಾಟದ ವ್ಯಾಪಕತೆ ಹೆಚ್ಚಿ, ಈ ಪ್ರಭಾವ ಸತತವಾಗಿ ಮುಂದುವರೆಯುವಂತೆ ಮಾಡಿತು. ಈ ರೀತಿಯ ಅಧಿಕ, ದಟ್ಟ ಸಂಚಾರದ ಸೇತುವೆಯ ಪರಿಸ್ಥಿತಿಯು, ೨೦೦೦ರಲ್ಲಿ ಲಂಡನ್ ಮಿಲೇನಿಯಂ ಫೂಟ್ ಸೇತುವೆಯ ಉದ್ಘಾಟನ ಸಂದರ್ಭದಲ್ಲಿ ಆದ ಘಟನೆಗೆ ಹೋಲಿಸಿದಾಗ; ಅನಿಯಮಿತವಾಗಿ ಚಲಿಸುವಂತೆ ಅಥವಾ "ತೂಗಾಡುವಂತೆ" ಮಾಡಿದ್ದನ್ನು ಇಲ್ಲಿ ಸ್ಮರಿಸಬಹುದು.
ಗಮನಾರ್ಹ ಘಟನೆಗಳು
ರಾಬರ್ಟ್ E. ಒಡ್ಲುಮ್ ಸೇತುವೆಯಿಂದ ಜಿಗಿದ ಮೊದಲ ವ್ಯಕ್ತಿಯಾಗಿದ್ದಾರೆ. ಇವರು ೧೮೮೫ ರ ಮೇ ೧೯ ರಂದು ಹಾರಿದರು. ಇವರು ಒಂದು ಮೂಲೆಯಿಂದ ನೀರಿಗೆ ಜಿಗಿದರು. ಇದಾದ ಸ್ಪಲ್ಪಕಾಲದಲ್ಲೇ ಒಳಗಾಯಗಳಿಂದಾಗಿ ಸಾವನ್ನಪ್ಪಿದರು. ಸ್ಟೀವ್ ಬ್ರಾಡಿ ಎಂಬುವವರು ಅತ್ಯಂತ ಪ್ರಸಿದ್ಧ ಜಿಗಿತಗಾರರಾಗಿದ್ದಾರೆ ಅಥವಾ ಸ್ವಯಂ ಘೋಷಿತ ಜಿಗಿತಗಾರರೆನಿಸಿದ್ದಾರೆ(೧೮೮೬ರಲ್ಲಿ).
೧೯೯೩ರ ಜೂನ್ ನಲ್ಲಿ, ಲೋಹದ ವಿನ್ಯಾಸದೊಳಗೆ ೧೩ ಸ್ಥಳಾನ್ವೇಷಣೆಗಳನ್ನು ಅನುಸರಿಸಿ, ಮತ್ತು ಪರ್ವತಾರೋಹಣ ಮಾರ್ಗದರ್ಶಕನ ಸಹಾಯದೊಂದಿಗೆ, ಥೆರ್ರಿಡಿವಕ್ಸ್ ಎಂಬುವವರು ಬೆಳಗಿನ ಹೊತ್ತಿನಲ್ಲಿ ಬ್ರೂಕ್ಲಿನ್ ಕಂಬದ ಹತ್ತಿರ ಪೂರ್ವ ನದಿಯ ಮೇಲೆ ದೊಂಬರಾಟದಂತಹ ಎಂಟು ಬಂಗೀ ಜಿಗಿತಗಳನ್ನು ಪ್ರದರ್ಶಿಸಿದರು.(ಕಾನೂನು ಬಾಹಿರವಾಗಿ). ಪ್ರತಿಯೊಂದು ದೊಂಬರಾಟದ ಬಂಗೀಯ ನಡುವೆ ಅವರು ವಿದ್ಯುತ್ ಹಾಯಿಹಗ್ಗದ ರಾಟೆಯನ್ನು ಬಳಸಿದ್ದರು.
೧೯೯೪ರ ಮಾರ್ಚ್ ೧ ರಂದು, ಲೆಬನನ್ ನಲ್ಲಿ ಹುಟ್ಟಿದವರಾದ ರಶೀದ್ ಬಾಜ್ಎಂಬಾತ ಚಾಬಾದ್-ಲುಬವಿಚ್ ಸಾಂಪ್ರದಾಯಿಕ ಯಹೂದೀ  ಚಳವಳಿಯ ಸದಸ್ಯರನ್ನು ಕೊಂಡೊಯ್ಯುತ್ತಿದ್ದ ವ್ಯಾನ್ ನ ಮೇಲೆ ಮತ್ತು ಅರಿ ಹಾಲ್ಬರ್ಸ್ಟ್ಯಾಮ್ ಎಂಬ ಹತ್ತಿರದಲ್ಲಿದ್ದ ಹದಿನಾರು ವರ್ಷದ ವಿದ್ಯಾರ್ಥಿಯ ಮೇಲೆ ಮತ್ತು ಸೇತುವೆಯ ಮೇಲೆ ಹೋಗುತ್ತಿದ್ದ ಇತರ ಮೂರು ಜನರ ಮೇಲೆ ಗುಂಡುಹಾರಿಸಿದನು. ಹ್ಯಾಲ್ ಬರ್ಸ್ಟ್ಯಾಮ್, ಗಾಯಗಳಿಂದಾಗಿ ಐದು ದಿನಗಳ ನಂತರ ಮೃತಪಟ್ಟನು. ಈ ಘಟನೆ ನಡೆಯುವ ಸ್ವಲ್ಪ ದಿನಗಳ ಮೊದಲು ಅಂದರೆ ೧೯೯೪ ರ ಫೆಬ್ರವರಿ ೨೫ ರಂದು ಹಿಬ್ರಾನ್ ದಲ್ಲಿ ಬ್ಯಾರುಕ್ ಗೋಲ್ಡ್ ಸ್ಟ್ಯೇನ್ ಎಂಬಾತ ೨೯ ಮುಸ್ಲೀಮರನ್ನು   ಹಿಬ್ರಾನ್ ಕಗ್ಗೊಲೆಪ್ರಕರಣಕ್ಕೆ ಕಾರಣವಾಗಿದ್ದ.ಆ ಸೇಡಿಗಾಗಿ ಈ ಕೃತ್ಯವೆಸಗಿ, ಪ್ರತೀಕಾರವಾಗಿ ಬಾಜ್ ಗುಂಡುಹಾರಿಸಿದ್ದನು. ಬಾಜ್ ನನ್ನು ಕೊಲೆಗಾರನೆಂದು ನಿರ್ಣಯಿಸಲಾಯಿತು; ಮತ್ತು ೧೪೧ ವರ್ಷಗಳ ಕಾಲ ಸೆರೆಮನೆವಾಸವನ್ನು ವಿಧಿಸಲಾಯಿತು. ಈ ಕೊಲೆಯನ್ನು ಒಬ್ಬ ವ್ಯಕ್ತಿ ಸಿಟ್ಟಿನಿಂದ ಮಾಡಲಾದ ಅಪರಾಧವೆಂದು ಪ್ರಾಥಮಿಕವಾಗಿ ವರ್ಗೀಕರಿಸಿದ ನಂತರ ನ್ಯಾಯ ಅಧಿಕಾರ ಇಲಾಖೆ ೨೦೦೦ ರಲ್ಲಿ ಈ ಪ್ರಕರಣವನ್ನು ಭಯೋತ್ಪಾದಕ ದಾಳಿಯೆಂದು ಪುನರ್ಮಿಶಿಸಿತು. ಗುಂಡಿಗೆ ಬಲಿಯಾದವನ ನೆನಪಿಗಾಗಿ ಮ್ಯಾನ್ ಹ್ಯಾಟನ್ ಕಡೆಯಿಂದ ಸೇತುವೆಯನ್ನು ಪ್ರವೇಶಿಸುವ ರಸ್ತೆಗೆ,ಆರಿ ಹ್ಯಾಲ್ ಬರ್ಸ್ಟ್ಯಾಮ್ ಮೆಮೊರಿಯಲ್ ರಾಂಪ್ ಎಂದು ಹೆಸರಿಡಲಾಯಿತು.
೨೦೦೩ರಲ್ಲಿ, ಐಮಾನ್ ಫಾರೀಸ್ ಎಂಬ ಲಾರಿ ಚಾಲಕನಿಗೆ ೨೦ ವರ್ಷಗಳ ಕಾಲ ಜೈಲು ಶಿಕ್ಷೆಯನ್ನು ವಿಧಿಸಲಾಯಿತು.ಅಲ್ ಖೈದಾಕ್ಕೆ ಸಹಾಯವಾಗುವ ವಸ್ತುಗಳನ್ನು ಒದಗಿಸಿದ್ದ ಎಂಬ ಅಪರಾಧದ ಮೇಲೆ ಈತನಿಗೆ ಶಿಕ್ಷಿಸಲಾಯಿತು. ಊದುದೀಪಳಿಂದ ಸೇತುವೆಯ ಆಧಾರವಾಗಿರುವ ವೈರ್ ಗಳನ್ನು ಕತ್ತರಿಸುವ ಮೂಲಕ ಸೇತುವೆಯನ್ನು ನಾಶ ಮಾಡಬೇಕೆಂಬ ಯೋಜನೆಯನ್ನು ರಾಷ್ಟ್ರೀಯ ಭದ್ರತೆ ಸಂಸ್ಥೆಯ ಮಾಹಿತಿಯಿಂದಾಗಿ ವಿಫಲಗೊಳಿಸಲಾಯಿತು. ಈ ಸಂಸ್ಥೆಯು ಅಲ್ ಖೈದಾ ಸೇನಾಧಿಕಾರಿಗಳ ದೂರವಾಣಿ ಮಾತುಕತೆಯನ್ನು ಟ್ಯಾಪ್ ಮಾಡುವ ಮೂಲಕ ಈ ಯೋಜನೆಯ ಬಗ್ಗೆ ಮಾಹಿತಿ ಸಂಗ್ರಹಿಸಿಕೊಂಡಿತು.
೨೦೦೬ರಲ್ಲಿ, ಶೀತಲ ಸಮರದ ಕಾಲಕ್ಕೆ ಸೇರಿದ ಬಂಕರ್ ಅನ್ನು ನಗರದ ಕಾರ್ಮಿಕರು ಮ್ಯಾನ್ ಹ್ಯಾಟನ್ ನ ಕೆಳ ಪೂರ್ವ ದಿಕ್ಕಿನ ಕಡೆಯಿರುವ ಪೂರ್ವ ನದಿಯ ದಡದ ಹತ್ತಿರ ಪತ್ತೆಹಚ್ಚಿದರು. ಬಂಕರ್, ಕಲ್ಲು ಕಟ್ಟಡದ ಹಡಗುದಾಣದ ಒಳಗಿತ್ತು. ಸೋವಿಯತ್ ಒಕ್ಕೂಟ ಮಾಡಬಹುದಾದ ನ್ಯೂಕ್ಲಿಯರ್ ದಾಳಿಯನ್ನು ಎದುರಿಸಲು ಬೇಕಾದ ಅಗತ್ಯ ವಸ್ತುಗಳು ಇನ್ನೂ ಅದರೊಳಗಿದ್ದವು.
೧೦೦ನೇ ವಾರ್ಷಿಕೋತ್ಸವದ ಆಚರಣೆಗಳು
೧೯೮೩ ರ ಮೇ ೨೪ ರಂದು ನಡೆದ ಶತಮಾನೋತ್ಸವದ ಆಚರಣೆಯಲ್ಲಿ ಅಧ್ಯಕ್ಷರಾದ ರೊನಾಲ್ಡ್ ರೀಗನ್ರವರ ನೇತೃತ್ವದಲ್ಲಿ ಕಾರುಗಳು ಮೆರವಣಿಗೆಯ ಮೂಲಕ ಸೇತುವೆಯನ್ನು ದಾಟಿದವು. ಬಂದರಿಗೆ ಬಂದಿದ್ದ ಹಡಗುಗಳ ಸಣ್ಣ ಸಮೂಹದ ಮೆರವಣಿಗೆ ನಡೆಯಿತು. ಅಲ್ಲದೇ ಗ್ರೂಸಿ ಕಂಪನಿಯ ಸುಡುಮದ್ದುಗಳ ಮೂಲಕ ಸಾಯಂಕಾಲ ಸೇತುವೆಯ ಮೇಲಣ ಆಕಾಶವನ್ನು ಬೆಳಗಿಸಲಾಯಿತು. ಬ್ರೂಕ್ಲಿನ್ ವಸ್ತುಸಂಗ್ರಾಹಲಯ,ಸೇತುವೆಯ ನಿರ್ಮಾಣಕ್ಕಾಗಿ ವಾಷಿಂಗ್ಟನ್ ರಾಬ್ಲಿಂಗ್, ರವರು ಖುದ್ದಾಗಿ ಚಿತ್ರಿಸಿದ ಮೂಲ ನಕ್ಷಾ-ಚಿತ್ರಗಳನ್ನು ಪ್ರದರ್ಶಿಸಿತು.
೧೨೫ನೇ ವಾರ್ಷಿಕೋತ್ಸವದ ಆಚರಣೆಗಳು
ವಾರ್ಷಿಕೋತ್ಸವದ ಆಚರಣೆಯ ಸ್ವಲ್ಪ ಸಮಯದ ಮೊದಲು ಟೆಲಿ ಎಲೆಕ್ಟ್ರೋಸ್ಕೋಪ್ ಅನ್ನು ಸೇತುವೆಯ ಬ್ರೂಕ್ಲಿನ್ ಭಾಗದ ಬದಿಯಲ್ಲಿ ಅಳವಡಿಸಲಾಯಿತು. ಇದು ನ್ಯೂಯಾರ್ಕ್ ಮತ್ತು ಲಂಡನ್ ನಡುವೆ ವಿಡಿಯೋ ಲಿಂಕ್ ಅನ್ನು ಸೃಷ್ಟಿಸುತ್ತಿತ್ತು. ಈ ಇನ್ ಸ್ಟಾಲೇಷನ್ ಆರ್ಟ್ (ಆಚರಣೆಯ ವ್ಯವಸ್ಥೆ ಕಲೆ)ಕೆಲವು ವಾರಗಳ ವರೆಗಿತ್ತು. ಅಲ್ಲದೇ ನ್ಯೂಯಾರ್ಕ್ ನಲ್ಲಿನ ವೀಕ್ಷಕರಿಗೆ ಲಂಡನ್ ನ ಟವರ್ ಬ್ರಿಜ್ (ಗೋಪುರ ಸೇತುವೆ)ಎದುರು ಜನರೊಂದಿಗೆ ಮ್ಯಾಚಿಂಗ್ ಟೆಲಿಸ್ಕೋಪ್ ಅನ್ನು ವೀಕ್ಷಿಸಲೂ ಅವಕಾಶ ನೀಡಲಾಗಿತ್ತು. DUMBO ಗೆ ಸೇರುವ ಹೊಸದಾಗಿ ನವೀಕರಿಸಲಾದ, ಪಾದಚಾರಿ ಮಾರ್ಗ ಬೀದಿಯ ಬಗೆಗಿನ ವಾರ್ಷಿಕೋತ್ಸವ ಆಚರಣೆಯ ವಿಷಯವನ್ನು ಮೊದಲೇ ತಿಳಿಸಲಾಗಿತ್ತು.
ಸಾಂಸ್ಕೃತಿಕ ಅರ್ಥಪೂರ್ಣತೆಯ ಮಹತ್ವ
ಸಮಕಾಲೀನರು ಇದಕ್ಕೆ ತಕ್ಕುದಾದ ತಂತ್ರಜ್ಞಾನ ಯಾವುದೆಂಬುದರ ಬಗೆಗೆ,ಹಾಗು ಸೇತುವೆ ಆ ಕಾಲದ ಆಶಾದಾಯಕ ಸಂಕೇತವಾಗಿರುವುದಕ್ಕೆ ಬೆರಗುಪಟ್ಟಿದ್ದಾರೆ. ಜಾನ್ ಪೆರ್ರಿ ಬ್ಯಾರ್ಲೊ ರವರು ೨೦ ನೇ ಶತಮಾನದ ಉತ್ತರಾರ್ಧದಲ್ಲಿ "ಬ್ರೂಕ್ಲಿನ್ ಸೇತುವೆಯ ಬಗ್ಗೆ ಇದ್ದ ಅಕ್ಷರಶಃ ಮತ್ತು ನಿಜವಾದ ಧಾರ್ಮಿಕ ಗಡಿಯಾಚೆಗಿನ ನಂಬಿಕೆ"...ಯನ್ನು ಕುರಿತು; "ಬ್ರೂಕ್ಲಿನ್ ಸೇತುವೆಗೆ ತಂತ್ರಜ್ಞಾನ ನಿಯಂತ್ರಿಸುವ ಸಾಮರ್ಥ್ಯದ ಬಗ್ಗೆ ಅದರ ನಿರ್ಮಾಣಕಾರರು ಹೊಂದಿರುವ ನಂಬಿಕೆಯ ಅಗತ್ಯವಿದ್ದುದನ್ನು" ಅವರು ಬರೆದಿದ್ದಾರೆ.
ಅಮೇರಿಕನ್ ಸಂಸ್ಕೃತಿಯ ಸಮೃದ್ಧಿ ತುಂಬಿತುಳುಕುತ್ತಿರುವ "ಬ್ರೂಕ್ಲಿನ್ ಸೇತುವೆಯ ಮಾರಾಟ"ದ ಬಗ್ಗೆಯೂ ಉಲ್ಲೇಖಗಳಿವೆ. ಕೆಲವೊಮ್ಮೆ ಗ್ರಾಮೀಣರು ಸುಲಭವಾಗಿ ಬೆಪ್ಪಾಗಿ ಹೋಗಿರುವಂತಹ ಉದಾಹರಣೆಗಳಿವೆ. ಆದರೆ ಸರಿಯಾಗಿ ವಿಚಾರಿಸದೇ ಮುಗ್ದ ಶೃದ್ದೆಗೆ ಒಳಗಾಗಿರುವ ಸಾಧ್ಯತೆಗಳೂ ಹೆಚ್ಚಿವೆ. ಉದಾಹರಣೆಗೆ, "ನಿಮಗೆ ಮಾರಾಟ ಮಾಡಲು ನನ್ನ ಬಳಿ ಸೇತುವೆ ಇದೆ ಎಂದು ನೀವು that (ಅದನ್ನು) ನಂಬಿದರೆ." ಇತ್ತೀಚಿನ ದಿನಗಳಲ್ಲಿ ಉಲ್ಲೇಖಗಳು ಹೆಚ್ಚಾಗಿ ಪರೋಕ್ಷವಾಗಿರುತ್ತವೆ. ಉದಾಹರಣೆಗೆ,"ನಾನು ಬ್ರೂಕ್ಲಿನ್ ನಲ್ಲಿರುವ ಕೆಲ ಸುಂದರ-ಸೊಗಸಾದ  ನದೀ ತೀರದ ಜಾಗವನ್ನು ಮಾರಬಲ್ಲೆ...". ಎಂಬುದೂ ಸೇರಿದೆ. ಜಾರ್ಜ್ ಸಿ. ಪಾರ್ಕರ್ ಮತ್ತು ವಿಲಿಯಂ ಮ್ಯಾಕ್ ಕ್ಲೌಂಡಿ, ಎಂಬುವವರು ೨೦ನೇ ಶತಮಾನದ ಪೂರ್ವಾರ್ಧದಲ್ಲಿದ್ದ ಅತ್ಯಂತ ಧೈರ್ಯದ ವಂಚಕರೆನಿಸಿದ್ದರು, ಅರಿಯದ ಪ್ರವಾಸಿಗರಿಗೆ (ಹೇಳಲಾದಂತೆ) ಯಶಸ್ವಿಯಾಗಿ ಮೋಸದ ಬಲೆಗೆ ಬೀಳಿಸಿದ್ದರು. ೧೯೪೯ ರ ಬಗ್ಸ್ ಬನ್ನಿವ್ಯಂಗ್ಯಚಿತ್ರ ಬೌರಿ ಬಗ್ಸ್, ಒಂದು ವಿಡಂಬನೆಯ ಉದಾಹರಣೆಯಾಗಿದ್ದು, ಇದು ಒಂದು ಬಗ್ಸ್ ಬ್ರೂಕ್ಲಿನ್ ಸೇತುವೆಯನ್ನು ಅದನ್ನು ವೀಕ್ಷಿಸಲು ಬಂದ ಮುಗ್ದ ಪ್ರವಾಸಿಗನಿಗೆ "ಮಾರುವ" ಕಥೆಯನ್ನು ಒಳಗೊಂಡಿದೆ.
ಹಾರ್ಟ್ ಕ್ರೇನ್, ಆತನ ದಿ ಬ್ರಿಡ್ಜ್ ಎಂಬ ಎರಡನೆಯ ಪುಸ್ತಕದಲ್ಲಿ, "ಪ್ರೋಯೆಮ್: ಟು ಬ್ರೂಕ್ಲಿನ್ ಬ್ರಿಡ್ಜ್" ಎಂಬ ಶೀರ್ಷಿಕೆಯಡಿಯಲ್ಲಿ ಪದ್ಯಯೊಂದರಿಂದ ಪುಸ್ತಕ ಬರಹ ಪ್ರಾರಂಭಿಸಿದ್ದಾನೆ. ಕ್ರೇನ್ ನ ಪಾಲಿಗೆ ಸೇತುವೆ ಸ್ಪೂರ್ತಿಯ ಸೆಲೆಯಿದ್ದಂತೆ. ಅಲ್ಲದೇ ಸೇತುವೆಯ ವಿಭಿನ್ನ ದೃಷ್ಟಿಕೋನಗಳನ್ನು ನಿರ್ದಿಷ್ಟವಾಗಿ ಪಡೆಯಲು ಆತ ಅನೇಕ ಬಹುಕೊಠಡಿಗಳುಳ್ಳ ಮಹಡಿ ಕಟ್ಟಡಗಳನ್ನು ಕೊಂಡು ಅವುಗಳ ಮುಖಾಂತರ ಸೇತುವೆಯ ವಿವಿಧ ಕೋನಗಳನ್ನು ಅಭ್ಯಸಿಸಿದ.
ಬಾಹ್ಯ ಕೊಂಡಿಗಳು
ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನದಲ್ಲಿರುವ ರಸ್ತೆ ಸೇತುವೆಗಳು ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನದಲ್ಲಿರುವ ತೂಗು ಸೇತುವೆಗಳು ವರ್ಗ:1883 ರಲ್ಲಿ ಸಂಪೂರ್ಣಗೊಂಡ ಸೇತುವೆಗಳು ವರ್ಗ:ನ್ಯೂಯಾರ್ಕ್ ನಗರದಲ್ಲಿರುವ ಸೇತುವೆಗಳು ವರ್ಗ:ಐತಿಹಾಸಿಕ ಸ್ಥಳಗಳ ನ್ಯಾಷನಲ್ ರಿಜಿಸ್ಟರ್‌ನಲ್ಲಿರುವ ಸೇತುವೆಗಳು ವರ್ಗ:ನ್ಯೂಯಾರ್ಕ್ ನಗರದಲ್ಲಿ ರಾಷ್ಟ್ರೀಯ ಐತಿಹಾಸಿಕ ಹೆಗ್ಗುರುತುಗಳು ವರ್ಗ:ಬ್ರೂಕ್ಲಿನ್ -ಮ್ಯಾನ್ ಹ್ಯಾಟನ್ ಟ್ರಾನ್ಸಿಟ್ ಕಾರ್ಪೊರೇಷನ್ ವರ್ಗ:ನ್ಯೂಯಾರ್ಕ್‌ ನಗರದ ಪ್ರವಾಸಿಗರ ಆಕರ್ಷಣೆಗಳು ವರ್ಗ:ಪೂರ್ವ ನದಿ ವರ್ಗ:ಬ್ರೂಕ್ಲಿನ್ ನಲ್ಲಿ ಸಾರಿಗೆ ವ್ಯವಸ್ಥೆ ವರ್ಗ:ನ್ಯೂಯಾರ್ಕ್ ನಲ್ಲಿ ಬೈಕ್ ಮಾರ್ಗಗಳು ವರ್ಗ:ನ್ಯೂಯಾರ್ಕ್ ನಗರದಲ್ಲಿ ಹೆಗ್ಗುರುತುಗಳು ವರ್ಗ:ಐತಿಹಾಸಿಕ ಸಿವಿಲ್ ಎಂಜಿನಿಯರಿಂಗ್ ಹೆಗ್ಗುರುತುಗಳು ವರ್ಗ:ಬ್ರೂಕ್ಲಿನ್ ನಲ್ಲಿ ಪ್ರವಾಸಿಗರ ಆಕರ್ಷಣೆಗಳು ವರ್ಗ:ಮ್ಯಾನ್ ಹ್ಯಾಟನ್ ನಲ್ಲಿ ಪ್ರವಾಸಿಗರ ಆಕರ್ಷಣೆಗಳು ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನದ ಪ್ರೇಕ್ಷಣೀಯ ಸ್ಥಳಗಳು
ಜೋಯಲ್ ಗಾರ್ನರ್
thumb|ಜೋಯಲ್ ಗಾರ್ನರ್
ಜೋಯಲ್ ಗಾರ್ನರ್ (ಹುಟ್ಟಿದ್ದು ಡಿಸೆಂಬರ್ ೧೬, ೧೯೫೨ ಕ್ರೈಸ್ಟ್ ಚರ್ಚ್, ಬಾರ್ಬೆಡಾಸ್) ವೆಸ್ಟ್ ಇಂಡೀಜ್ ತಂಡದ ಒಬ್ಬ ವೇಗದ ಬೌಲರರಾಗಿದ್ದರು. ಇವರನ್ನು "ಬಿಗ್ ಜೋಯಲ್" ಅಥವಾ "ಬಿಗ್ ಬರ್ಡ್" ಎಂದು ಕರೆಯಲಾಗುತ್ತದೆ ಮತ್ತು ಇವರು ೧೯೭೦, ೮೦ರ ವಿಶ್ವ ಪ್ರಖ್ಯಾತ ವೆಸ್ಟ್ ಇಂಡೀಸ್ ತಂಡದ ಸದಸ್ಯರು.
೬ ft ೮ in ಎತ್ತರದ ವೇಗದ ಬೌಲರ್ ಜೋಯಲ್, ಎದುರಾಳಿ ತಂಡದ ಬ್ಯಾಟ್ಸ್ಮನ್ ಗಳ ಹ್ರುದಯದಲ್ಲಿ ಭೀತಿ ಮೂಡಿಸುತ್ತಿದ್ದರು. ಜೋಯಲ್ ಗಾರ್ನರ್ರವರು ಸಹ ವೇಗದ ಬೌಲರ್ಗಳಾದ ಮೈಕಲ್ ಹೋಲ್ಡಿಂಗ್,ಆಂಡಿ ರೊಬೆರ್ಟ್ಸ್, ಕೊಲಿನ್ ಕ್ರೊಫ್ತ್ ಮತ್ತು ಮುಂದೆ ಮಾಲ್ಕಮ್ ಮಾರ್ಶಲ್ ಒಟ್ಟಿಗೆ ಆಡಿದ ಸಮಯದಲ್ಲಿ ವೆಸ್ಟ್ ಇಂಡೀಸ್ ತಂಡವು ಟೆಸ್ಟ್ ಮತ್ತು ಒಂದು ದಿನದ ಕ್ರಿಕೆಟ್ನಲ್ಲಿ ಅತ್ಯುನ್ನತ ಸಾಧನೆ ಗಳಿಸಿದ್ದು, ೧೫ ವರ್ಷಗಳಲ್ಲಿ ಒಂದು ಟೆಸ್ಟ್ ಸರಣಿಯನ್ನೂ ಸೋತಿರಲಿಲ್ಲ. ಇವರು ಟೆಸ್ಟ್ ಕ್ರಿಕೆಟ್ನಲ್ಲಿ ಆಡಿದ ಅತಿ ಎತ್ತರದ ಬೌಲರ್ಗಳಲ್ಲಿ ಒಬ್ಬರು.
ವರ್ಗ:ವೆಸ್ಟ್ ಇಂಡೀಜ್ ಒಂದು ದಿನದ ಪಂದ್ಯದ ಕ್ರಿಕೆಟಿಗರು ವರ್ಗ:ವೆಸ್ಟ್ ಇಂಡೀಜ್ ಟೆಸ್ಟ್ ಪಂದ್ಯದ ಕ್ರಿಕೆಟಿಗರು ವರ್ಗ:ವೆಸ್ಟ್ ಇಂಡೀಜ್ ಕ್ರಿಕೆಟಿಗರು
ಸಜ್ಜೆ
thumb
ಸಜ್ಜೆಯು (ಪೆನಿಸೀಟಮ್ ಗ್ಲಾಕಮ್) ಮಿಲಿಟ್‌ನ ಅತ್ಯಂತ ವ್ಯಾಪಕವಾಗಿ ಬೆಳೆಯಲಾದ ಪ್ರಕಾರ. ಪ್ರಾಗೈತಿಹಾಸಿಕ ಕಾಲದಿಂದ ಆಫ್ರಿಕಾ ಮತ್ತು ಭಾರತೀಯ ಉಪಖಂಡದಲ್ಲಿ ಬೆಳೆಯಲಾದ ಸಜ್ಜೆಯು ಆಫ್ರಿಕಾದಲ್ಲಿ ಉತ್ಪತ್ತಿಯಾಗಿ ನಂತರ ಭಾರತದಲ್ಲಿ ಪ್ರವೇಶ ಮಾಡಿತೆಂದು ಸಾಮಾನ್ಯವಾಗಿ ಒಪ್ಪಲಾಗಿದೆ. ಭಾರತದಲ್ಲಿನ ಅತ್ಯಂತ ಮುಂಚಿನ ಪುರಾತತ್ವ ದಾಖಲೆಗಳು ಕ್ರಿ.ಪೂ. ೨೦೦೦ರ ಕಾಲಮಾನದ್ದೆಂದು ನಿರ್ಧರಿಸಲಾಗಿದೆ, ಹಾಗಾಗಿ ಆಫ್ರಿಕಾದಲ್ಲಿ ಪಳಗಿಸುವಿಕೆಯು ಇನ್ನೂ ಮೊದಲೇ ನಡೆದಿರಬೇಕು.
ಸಜ್ಜೆಯು ಪ್ರಮುಖ ಕಿರುದಾನ್ಯಗಳಲ್ಲೊಂದು. ವಾಸ್ತವದಲ್ಲಿ ಭಾರತದಲ್ಲಿ ಅಲ್ಲದೆ ಏಷಿಯಾದ ಇತರ ಭಾಗಗಳಲ್ಲಿ ಮತ್ತು ಆಫ್ರಿಕಾದಲ್ಲಿ ಜೋಳವನ್ನು ಕಿರುಧಾನ್ಯಗಳ ಪಟ್ಟಿಯಲ್ಲಿ ಸೇರಿಸಲಾಗುತ್ತದೆ. ಆದರೆ ಇದೇ ಪದ್ಧತಿಯನ್ನು ಜಾಗತಿಕ ಮಟ್ಟದಲ್ಲಿ ಬಳಸುವುದಿಲ್ಲ. ಹೀಗಾಗಿ ಅಲ್ಲಿ ಅತಿಹೆಚ್ಚು ಬೆಳೆಯುವ ಕಿರುಧಾನ್ಯ ಪಟ್ಟಿಯಲ್ಲಿ ಸಜ್ಜೆ ಇದೆ. ಸಜ್ಜೆಯನ್ನು ಜಾಗತಿಕವಾಗಿ ಸುಮಾರು ೩೧ ದಶಲಕ್ಷ ಹೆಕ್ಟೇರ್‌ಗಳಲ್ಲಿ ಬೆಳೆಯಲಾಗುತ್ತದೆ. ಈ ಧಾನ್ಯದ ಅಡಿ ಅತಿಹೆಚ್ಚು ಪ್ರದೇಶ ಹೊಂದಿರುವುದು ಮತ್ತು ಅತಿಹೆಚ್ಚು ಉತ್ಪಾದನೆ ಮಾಡುವ ದೇಶ ಭಾರತ. ಇತರ ಪ್ರಮುಖ ಬೆಳೆಯುವ ಪ್ರದೇಶವು ಪಶ್ಚಿಮ ಮತ್ತು ಕೇಂದ್ರ ಆಫ್ರಿಕಾದ ಕಿರುಧಾನ್ಯಗಳು ಬೆಳೆಯುವ ಪ್ರದೇಶದ (೧೫.೭ ದಶಲಕ್ಷ ಹೆಕ್ಟೇರು) ಶೇ ೯೦ರಷ್ಟು ಬೆಳೆ ಸಜ್ಜೆ. ಅಲ್ಲದೆ ಪೂರ್ವ ಮತ್ತು ದಕ್ಷಿಣ ಆಫ್ರಿಕಾದ ಪ್ರದೇಶಗಳಲ್ಲಿನ ೨ ದಶಲಕ್ಷಕ್ಕೂ ಹೆಚ್ಚು ಪ್ರದೇಶದಲ್ಲಿ ಇದನ್ನು ಬೆಳೆಯಲಾಗುತ್ತದೆ. ಕರ್ನಾಟಕದ ಸಜ್ಜೆಯ ಉತ್ಪಾದನೆ ೧.೫ ಲಕ್ಷ ಟನ್ (ವರುಷ ೨೦೦೯-೧೦).
ಸಜ್ಜೆಯು ಒಣ ಮತ್ತು ಅರೆ-ಒಣ ಪ್ರದೇಶದ ಬೆಳೆ. ಏಷಿಯಾ ಮತ್ತು ಆಫ್ರಿಕಾದಲ್ಲಿ ಇದನ್ನು ಮುಂಗಾರು ಬೆಳೆಯಾಗಿ ಮಳೆಯಾಧಾರಿತ ಬೆಳೆಯಾಗಿ ಬೆಳೆಯಲಾಗುತ್ತದೆ. ಇದನ್ನು ಬರಗಾಲಗಳಿಗೆ ತುತ್ತಾಗುವ, ಕೆಳಮಟ್ಟದ ಭೂಮಿಯ ಫಲವತ್ತತೆಯಿರುವ ಮತ್ತು ಹೆಚ್ಚು ತಾಪಮಾನದ ಪ್ರದೇಶಗಳಲ್ಲಿ ಬೆಳಯಲಾಗುತ್ತದೆ. ಇದು ಉಪ್ಪುಭೂಮಿಗಳಲ್ಲಿ ಬೆಳೆಯಬಲ್ಲದು. ಗೋಧಿ ಮತ್ತು ಮೆಕ್ಕೆ ಜೋಳ ಬೆಳೆಯದ ಹಲವು ಪ್ರದೇಶಗಳಲ್ಲಿ ಇದನ್ನು ಬೆಳೆಯ ಬಹುದು. ಉದಾಹರಣೆಗೆ ಇದನ್ನು ಈಶಾನ್ಯ ಮಾಲಿಯ ಸಹೇಲ್ ಮರುಭೂಮಿಯ ಅಂಚಿನಲ್ಲಿ ಇದನ್ನು ಬೆಳೆಯಲಾಗುತ್ತದೆ. ಇದನ್ನು ನೈಜೀರಿಯದ ಈಶಾನ್ಯ ಪ್ರದೇಶಗಳಲ್ಲಿ, ವಿಶೇಷವಾಗಿ ಬೊರ್ನೊ ಮತ್ತು ಯೊಬೆ ರಾಜ್ಯಗಳಲ್ಲಿ ಬೆಳೆಯಲಾಗುತ್ತಿದ್ದು ಸಜ್ಜೆ ಇಲ್ಲಿಯ ಜನರ ಪ್ರಮುಖ ಆಹಾರ. . ನೈಜೀರಿಯ ಅಲ್ಲದೆ ಇದನ್ನು ಆಫ್ರಿಕಾದಲ್ಲಿ ನೈಜರ್, ಮಾಲಿ, ಚಾಡ್, ಟಾಂಜೇನಿಯ, ಸುಡಾನ್, ಸೆನೆಗಲ್ ಮತ್ತು ಬುರ್ಕೀನ ಫಾಸೊ ದೇಶಗಳಲ್ಲಿ ಸಹ ಬೆಳೆಯಲಾಗುತ್ತದೆ.
ಇತಿಹಾಸ
ಇದನ್ನು ಮೊದಲು ಪಶ್ಚಿಮ ಆಫ್ರಿಕಾದ ಸಹೇಲ್ ಪ್ರದೇಶದಲ್ಲಿ ಕ್ರಿ ಪೂ ೨೦೦೦ ದಿಂದ ೨೫೦೦ರ ನಡುವಿನಲ್ಲಿ ಸಾಗುವಳಿಗೆ ತರಲಾಯಿತು ಎಂದು ಇತ್ತೀಚಿನ ಸಸ್ಯಶಾಸ್ತ್ರೀಯ ಪ್ರಾಚ್ಯಶಾಸ್ತ್ರ ಸಂಶೋಧನೆಗಳು ಸೂಚಿಸುತ್ತವೆ. ಭಾರತದಲ್ಲಿನ ಈ ಧಾನ್ಯದ ತೀರ ಪುರಾತನ ಇರುವಿಕೆಯ ಪುರಾವೆ ಕರ್ನಾಟಕದ ಬಾಗಲಕೋಟೆ ಜಿಲ್ಲೆಯ ಹಲ್ಲೂರಿನಲ್ಲಿ ದೊರೆತಿದೆ. ಇದನ್ನು ಅಲ್ಲಿನ ನವಶಿಲಾಯುಗದ ಕಾಲಮಾನದಲ್ಲಿ (ಈ ಯುಗದ ಕಾಲಮಾನ I ಎರಡು ಹಂತಗಳಲ್ಲಿ ಇದ್ದು ಮೊದಲನೆಯ ಹಂತದ ಕಾಲಮಾನ ಕ್ರಿ ಪೂ ೨೦೦೦ ಮತ್ತು ಎರಡನೆಯ ಹಂತದ ಕಾಲಮಾನ ಕ್ರಿ ಪೂ ೧೨೦೦) ಇದು ಭಾರತೀಯ ಉಪಖಂಡದ ಉತ್ತರಕ್ಕೆ ಆಫ್ರಿಕಾದಿಂದ ಕ್ರಿ ಪೂ ೨೦೦೦ ಸುಮಾರಿಗೆ ಬಂದು ನಂತರ ಕ್ರಿ ಪೂ ೧೫೦೦ ರ ಸುಮಾರಿಗೆ ದಕ್ಷಿಣ ಭಾರತಕ್ಕೆ ಬಂದಿತೆಂದು ಭಾವಿಸಲಾಗಿದೆ.
ಸಾಗುವಳಿ
ಸಜ್ಜೆಯನ್ನು ಅದರ ಬೆಳವಣಿಗೆಯ ಅವಧಿಯಲ್ಲಿ ೫೦೦-೬೦೦ ಮಿಮಿ ಮಳೆಯಿರುವ ಬಿಸುಪು ಪ್ರದೇಶಗಳಲ್ಲಿ ಬೆಳಯಲಾಗುತ್ತದೆ. ಆದರೆ ಇದನ್ನು ೪೦೦ ರಿಂದ ೭೫೦ ಮಿಮಿ ಮಳೆಯ ಪ್ರದೇಶಗಳಲ್ಲಿಯೂ ಬೆಳೆಯ ಬಹುದು. ಗಿಡದ ಬೆಳವಣಿಗೆಗೆ ತೇವಾಂಶವಿರುವ ವಾತಾವರಣದ ಅಗತ್ಯವಿದೆ ಆದರೆ ಇದು ನೀರು ನಿಲ್ಲುವಿಕೆಯನ್ನು ಸಹಿಸಲಾರದು. ಭೆಳವಣಿಗೆಗೆ ತಾಪಮಾನ ೨೫° ನಿಂದ ೩೦° ಸೆಂ. ಅತ್ಯುತ್ತಮ. ಸಾಮಾನ್ಯವಾಗಿ ಇದನ್ನು ಮುಂಗಾರು ಮಳೆಯಾಧಾರಿತ (ಖುಷ್ಕಿ) ಬೆಳೆಯಾಗಿ ಬೆಳಯಲಾಗುತ್ತದೆ. ಕರ್ನಾಟಕ ಮತ್ತು ತಮಿಳು ನಾಡುಗಳಲ್ಲಿ ಬೇಸಿಗೆಯಲ್ಲಿ ನೀರಾವರಿ ಬೆಳೆಯಾಗಿಯೂ ಬೆಳೆಯುತ್ತಾರೆ. ಬೆಳೆಯ ಅವಧಿಯು ನಿರ್ದಿಷ್ಟ ತಳಿಯ ಮೇಲೆ ಆಧಾರ ಪಟ್ಟಿರುತ್ತದೆ. ಆದರೆ ಸಾಮಾನ್ಯವಾಗಿ ಬೆಳೆಯ ಅವಧಿಯು ೭೦ ರಿಂದ ೧೧೦ ದಿನಗಳು.
ಬಳಕೆ
ಆಫ್ರಿಕಾದ ಸಹೇಲ್ ಪ್ರದೇಶದಲ್ಲಿ ಸಜ್ಜೆಯ ಹಿಟ್ಟನ್ನು ದೊಡ್ಡ ಉಂಡೆಗಳಾಗಿ ಅರೆ ಬೇಯಿಸಿ ನಂತರದಲ್ಲಿ ಮೊಸರಿನಂತಹವುಗಳನ್ನು ಸೇರಿಸಿ ನೀರನಂತೆ ಪೇಯವಾಗಿಸಿ ಕುಡಿಯುತ್ತಾರೆ. ನೈಜೇರಿಯದ ಹೌಸ ಭಾಷೆಯಲ್ಲಿ ಈ ಪೇಯಕ್ಕೆ “ಫುರ” ಎಂದು ಕರೆಯಲಾಗುವ ಈ ಪೇಯವು ಉತ್ತರ ನೈಜೀರಿಯ ಮತ್ತು ದಕ್ಷಿಣ ನೈಜರ್‌ನಲ್ಲಿ ಜನಪ್ರಿಯ ಪೇಯ. ನಮೀಬಿಯದಲ್ಲಿ ಇದನ್ನು ಸಜ್ಜೆಯನ್ನು ಸ್ಥಳೀಯವಾಗಿ ಮಹಂಗು ಎಂದು ಕರೆಯಲಾಗುತ್ತದೆ. ಇದನ್ನು ಗಂಜಿಯಂತೆ ಮಾಡಿದ “ಒಶಿಫಿಮ” ತಯಾರಿಸಲಾಗುತ್ತದೆ ಅಥವಾ ಹುಳಿಯಾಗಿಸಿ “ಒಂಟಕು” ಅಥವಾ “ಒಷಿಕುಂದು” ಎಂದು ಕರೆಯಲಾದ ಪೇಯವನ್ನು ತಯಾರಿಸಲಾಗುತ್ತದೆ. ಭಾರತದಲ್ಲಿ ಇದನ್ನು ಪ್ರಮುಖವಾಗಿ ರೊಟ್ಟಿಯಾಗಿ ಬಳಸಲಾಗುತ್ತದೆ. ಅಲ್ಲದೆ ಬೇಯಿಸಿದ ಕಡುಬನ್ನು ಸಹ ಸ್ಥಳೀಯವಾಗಿ ತಯಾರಿಸಲಾಗುತ್ತದೆ.
ಬಾಹ್ಯ ಸಂಪರ್ಕಗಳು
Lost Crops of Africa: Volume I: Grains, Chapters 4-6 - released by the National Research Council in 1996
ಉಲ್ಲೇಖ ಮತ್ತು ಟಿಪ್ಪಣಿಗಳು
ವರ್ಗ:ಕಿರುಧಾನ್ಯಗಳು ವರ್ಗ:ಆಹಾರ ಧಾನ್ಯಗಳು ವರ್ಗ:ಸಸ್ಯಗಳು ವರ್ಗ:ಕರ್ನಾಟಕದ ಬೆಳೆಗಳು
ಅಜೆಕಾರು
ಕೃಷಿ ಅಜೇಕರ್ ಜನರ ಪ್ರಮುಖ ಉದ್ಯೋಗವಾಗಿದ್ದರೂ ಸಹ, ವ್ಯವಹಾರ ಮತ್ತು ಇತರ ಸಂಬಂಧಿತ ಚಟುವಟಿಕೆಗಳಲ್ಲಿ ಜನರಿದ್ದಾರೆ. ಇಲ್ಲಿ ಬೆಳೆದ ಪ್ರಮುಖ ಬೆಳೆಗಳೆಂದರೆ ಭತ್ತ, ತೆಂಗಿನಕಾಯಿ, ಅಕ್ಕ, ಗೋಡಂಬಿ, ಮೆಣಸು, ಕೋಕಾ, ಬಾಳೆಗಳು, ರಬ್ಬರ್ ಇತ್ಯಾದಿ. ಜೊತೆಗೆ, ರೈತರು ಸಹ ಹಾಲುಕರೆಯುವ ಮತ್ತು ಹೂಬಿಡುವ ಚಟುವಟಿಕೆಗಳಲ್ಲಿ ತೊಡಗಿರುತ್ತಾರೆ, ಇದರಿಂದಾಗಿ ಅವರ ಆದಾಯವನ್ನು ಹೆಚ್ಚಿಸುತ್ತದೆ. ಕೆಲವು ಸಣ್ಣ ಗೋಡಂಬಿ ಮತ್ತು ರಬ್ಬರ್ ಗಿರಣಿಗಳನ್ನು ಹೊರತುಪಡಿಸಿ ಗ್ರಾಮದಲ್ಲಿ ಯಾವುದೇ ಉದ್ಯಮವಿಲ್ಲ.
ಅಜೇಕರ್ ಸಮೃದ್ಧ ಅರಣ್ಯ ಸಂಪನ್ಮೂಲವನ್ನು ಹೊಂದಿದೆ. ಅರಣ್ಯವು ಗ್ರಾಮದ ದೊಡ್ಡ ಪ್ರದೇಶಗಳನ್ನು ಒಳಗೊಂಡಿದೆ. ಕಾಡುಗಳು ಎಲ್ಲಾ ಋತುವಿನ ಮರಗಳನ್ನು ಹೊಂದಿವೆ. ದಕ್ಷಿಣ ಭಾರತದ ಕಾಡುಗಳಲ್ಲಿ ಕಂಡುಬರುವ ಬಹುತೇಕ ಪ್ರಾಣಿಗಳು ಇಲ್ಲಿಯೂ ಕಾಣಬಹುದಾಗಿದೆ. ಜಿಂಕೆ, ಹುಲಿ, ಚಿರತೆ, ಕಾಡು ಹಂದಿ, ಕುರಿ, ನರಿ, ತೋಳ, ಕೋತಿ, ವಿವಿಧ ಹಾವುಗಳು ಈ ಕಾಡುಗಳಲ್ಲಿ ಕಂಡುಬರುವ ಸಾಮಾನ್ಯ ಪ್ರಾಣಿಗಳು. ವಿವಿಧ ರೀತಿಯ ಪಕ್ಷಿಗಳನ್ನು ಇಲ್ಲಿ ಕಾಣಬಹುದು.
ಜೂನ್ ೨೦
ಜೂನ್ ೨೦ - ಜೂನ್ ತಿಂಗಳ ಇಪ್ಪತ್ತನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೭೧ನೇ ದಿನ (ಅಧಿಕ ವರ್ಷದಲ್ಲಿ ೧೭೨ ನೇ ದಿನ).
ಹೊರಗಿನ ಸಂಪರ್ಕಗಳು
೨ ೨
ಅಳಿಕೆ
ಅಳಿಕೆದಕ್ಷಿಣ ಕನ್ನಡ ಜಿಲ್ಲೆಯ ಬಂಟ್ವಾಳ ತಾಲೂಕಿನಲ್ಲಿರುವ ಒಂದು ಊರು.ಇಲ್ಲಿ ಸತ್ಯಸಾಯಿ ಲೋಕಸೇವಾ ಟ್ರಸ್ಟ್‍‍‍‍‍‍‍‍‍‍‍‍‍‍ ನವರು ನಡೆಸುವ ಶಾಲೆ ಹಾಗೂ ಪ್ರಿ ಯುನಿವರ್ಸಿಟಿ ಕಾಲೇಜುಗಳು ತಮ್ಮ ಗುಣಮಟ್ಟದ ಶಿಕ್ಷಣಕ್ಕೆ ಹೆಸರುವಾಸಿಯಾಗಿವೆ.ಇವುಗಳನ್ನು ಮಡಿಯಾಳ ನಾರಾಯಣ ಭಟ್ ರವರು ಸ್ಥಾಪಿಸಿದರು.೨೦೧೧ರ ಜನಗಣತಿಯಂತೆ ಇಲ್ಲಿಯ ಜನಸಂಖ್ಯೆ ೫೭೬೬. ಇರರಲ್ಲಿ ೩೩೦೪ ಗಂಡಸರು ಹಾಗೂ ೨೪೬೨ ಹೆಂಗಸರು ಇದ್ದಾರೆ.
ಉಲ್ಲೇಖಗಳು
ವರ್ಗ:ಬಂಟ್ವಾಳ ತಾಲ್ಲೂಕು ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ಜೂನ್ ೨೨
ಜೂನ್ ೨೨ - ಜೂನ್ ತಿಂಗಳ ಎಪ್ಪತ್ತ ಎರಡನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೭೩ನೇ ದಿನ (ಅಧಿಕ ವರ್ಷದಲ್ಲಿ ೧೭೪ ನೇ ದಿನ).
ಹೊರಗಿನ ಸಂಪರ್ಕಗಳು
೨ ೨
ಬಾಷ್ಪೀಕರಣ (ಆವಿಯಾಗುವಿಕೆ)
ಬಾಷ್ಪೀಕರಣ ವು ಒಂದು ದ್ರವ ಪದಾರ್ಥದ ಆವಿಯಾಗುವಿಕೆಯ ಒಂದು ವಿಧ, ಅದು ಒಂದು ದ್ರವ ಪದಾರ್ಥದ ಮೇಲ್ಮೈಯಲ್ಲಿ ಮಾತ್ರ ಸಂಭವಿಸುತ್ತದೆ. ಇನ್ನೊಂದು ವಿಧದ ಆವಿಯಾಗುವಿಕೆಯೆಂದರೆ ಕುದಿಯುವಿಕೆ, ಅದು ಮೇಲ್ಮೈಯಲ್ಲಿ ಬದಲಾಗಿ ದ್ರಪದಾರ್ಥದ ಪೂರ್ತಿ ಸಮೂಹದಲ್ಲಿ ಸಂಭವಿಸುತ್ತದೆ. ಬಾಷ್ಪೀಕರಣವೂ ಕೂಡ ನೀರಿನ ಚಕ್ರದ ಒಂದು ಭಾಗ.
ಬಾಷ್ಪೀಕರಣವು ಮಜಲಿನ ಪರಿವರ್ತನೆಯ ಒಂದು ವಿಧ; ಇದು ಒಂದು ದ್ರವದ ಸ್ಥಿತಿಯಲ್ಲಿರುವ (ಉದಾಹರಣೆಗೆ ನೀರು) ಸಣ್ಣಕಣಗಳು ಸ್ವಯಂಪ್ರೇರಿತವಾಗಿ ಅನಿಲವಾಗುವ (ಉದಾಹರಣೆಗೆ ನೀರಿನ ಆವಿ) ಒಂದು ಪ್ರಕ್ರಿಯೆಯಾಗಿದೆ. ಸಾಮಾನ್ಯವಾಗಿ, ಒಂದು ಗಣನೀಯ ಪ್ರಮಾಣದ ಅನಿಲಕ್ಕೆ ತೆರೆದುಕೊಳ್ಳಲ್ಪಟ್ಟಾಗ, ಒಂದು ಪದಾರ್ಥದಿಂದ ದ್ರವವು ಹಂತಹಂತವಾಗಿ ಅದೃಶ್ಯವಾಗುವುದು ಕಂಡುಬರುವ ಪ್ರಕ್ರಿಯೆಯು ಬಾಷ್ಪೀಕರಣವಾಗಿರುತ್ತದೆ. ಆದಾಗ್ಯೂ ಆವಿಯಾಗುವಿಕೆ ಮತ್ತು ಬಾಷ್ಪೀಕರಣಗಳು ಪೂರ್ತಿಯಾಗಿ ಒಂದೇ ರೀತಿಯಾದ ಪ್ರಕ್ರಿಯೆಗಳಲ್ಲ.
ಸರಾಸರಿಯಾಗಿ, ನೀರಿನ ಒಂದು ಗ್ಲಾಸ್‌ನಲ್ಲಿರುವ ಸಣ್ಣಕಣಗಳು ದ್ರವದಿಂದ ತಪ್ಪಿಸಿಕೊಳ್ಳಲು ಬೇಕಾಗುವಷ್ಟು ತಾಪದ ಶಕ್ತಿಯನ್ನು ಹೊಂದಿರುವುದಿಲ್ಲ. ಸಾಕಷ್ಟು ಪ್ರಮಾಣದ ತಾಪದ ಜೊತೆಗೆ, ದ್ರವವು ವೇಗವಾಗಿ ಆವಿಯಾಗಿ ಬದಲಾಗುತ್ತದೆ (ಕುದಿಯುತ್ತಿರುವ ಬಿಂದುವನ್ನು ನೋಡಿ). ಸಣ್ಣಕಣಗಳು ಘರ್ಷಿಸಲ್ಪಟ್ಟಾಗ, ಅವುಗಳು ಹೇಗೆ ಘರ್ಷಿಸಲ್ಪಡುತ್ತವೆ ಎಂಬುದನ್ನು ಆಧರಿಸಿ ವಿಭಿನ್ನವಾದ ಪ್ರಮಾಣಗಳಲ್ಲಿ ಶಕ್ತಿಯನ್ನು ಪರಸ್ಪರ ವಿನಿಮಯ ಮಾಡಿಕೊಳ್ಳುತ್ತವೆ. ಕೆಲವು ವೇಳೆ ಈ ವಿನಿಮಯವು ಮೇಲ್ಮೈಯ ಸಮೀಪದಲ್ಲಿರುವ ಸಣ್ಣಕಣಕ್ಕೆ ಕೇವಲ ಒಂದು-ಬದಿಯದ್ದಾಗಿರುವ ಕಾರಣದಿಂದ ಅದು ಆವಿಯಾಗಲು ಬೇಕಾಗುವ ಶಕ್ತಿಯಿಂದ ಪರ್ಯವಸಾನಗೊಳ್ಳಲ್ಪಡುತ್ತದೆ.
ಒಂದು ನೀಡಲ್ಪಟ್ಟ ಅನಿಲದಲ್ಲಿ ನೀಡಲ್ಪಟ್ಟ ತಾಪಮಾನದಲ್ಲಿ ಗೋಚರವಾಗಿ ಆವಿಯಾಗಲ್ಪಡದ ದ್ರವಪದಾರ್ಥಗಳು (ಉದಾಹರಣೆಗೆ ಕೋಣೆಯ ಉಶ್ಣಾಂಶದಲ್ಲಿ ಅಡಿಗೆ ಎಣ್ಣೆ) ಒಂದು ಮಾದರಿಯಲ್ಲಿ ಪರಸ್ಪರ ಶಕ್ತಿಯನ್ನು ವಿನಿಮಯ ಮಾಡಿಕೊಳ್ಳದ ಸಣ್ಣಕಣಗಳನ್ನು ಹೊಂದಿರುತ್ತವೆ, ಅಂದರೆ ಪುನರಾವರ್ತಿತವಾಗಿ ಒಂದು ಸಣ್ಣಕಣಕ್ಕೆ ಅದು ಆವಿಯಾಗಿ ಬದಲಾಗಲು ಬೇಕಾದಂತಹ ತಾಪದ ಶಕ್ತಿಯನ್ನು ನೀಡುವ ಸಣ್ಣಕಣಗಳನ್ನು ಅವು ಹೊಂದಿರುವುದಿಲ್ಲ. ಆದಾಗ್ಯೂ, ಈ ದ್ರಪದಾರ್ಥಗಳು ಆವಿಯಾಗುವಂತಹ ಪದಾರ್ಥಗಳಾಗಿರುತ್ತವೆ. ಇದು ಏಕೆಂದರೆ ಈ ಪ್ರಕ್ರಿಯೆಯು ಹೆಚ್ಚು ನಿಧಾನವಾಗಿರುತ್ತದೆ ಮತ್ತು ಆದ್ದರಿಂದ ಗಣನೀಯವಾಗಿ ಕಡಿಮೆ ಗೋಚರವಾಗುವಂತದ್ದಾಗಿರುತ್ತದೆ.
ಬಾಷ್ಪೀಕರಣವು ನೀರಿನ ಚಕ್ರದ ಒಂದು ಅತಿ ಮುಖ್ಯವಾದ ಭಾಗವಾಗಿದೆ. ಸೌರ ಶಕ್ತಿಯು ಸಮುದ್ರಗಳಿಂದ, ಸರೋವರಗಳಿಂದ, ಮಣ್ಣಿನಲ್ಲಿರುವ ತೇವಾಂಶಗಳಿಂದ, ಮತ್ತು ನೀರಿನ ಇತರ ಮೂಲಗಳಿಂದ ಬಾಷ್ಪೀಕರಣಕ್ಕೆ ಕಾರಣವಾಗುತ್ತದೆ. ಜಲಶಾಸ್ತ್ರದಲ್ಲಿ, ಬಾಷ್ಪೀಕರಣ ಮತ್ತು ಉತ್ಸರ್ಜನ (ಅದು ಗಿಡದ ತೊಗಟೆಯೊಳಗಿನ ಬಾಷ್ಪೀಕರಣವನ್ನು ಒಳಗೊಳ್ಳುತ್ತದೆ)ಗಳು ಒಟ್ಟಾರೆಯಾಗಿ ಬಾಷ್ಪೀಉತ್ಸರ್ಜನ ಎಂದು ಕರೆಯಲ್ಪಡುತ್ತವೆ. ಯಾವಾಗ ನೀರು ಗಾಳಿಗೆ ತೆರೆದುಕೊಳ್ಳಲ್ಪಡುತ್ತದೆಯೋ ಆಗ ಬಾಷ್ಪೀಕರಣವು ಸಂಭವಿಸುತ್ತದೆ ಮತ್ತು ದ್ರವ ಸಣ್ಣಕಣಗಳು ನೀರಿನ ಆವಿಗೆ ಬದಲಾಯಿಸಲ್ಪಡುತ್ತವೆಯೋ ಆಗ ಅವು ಹೆಚ್ಚಾಗುತ್ತ ಹೋಗುತ್ತವೆ ಮತ್ತು ಮೋಡಗಳ ಸೃಷ್ಟಿಗೆ ಕಾರಣವಾಗುತ್ತವೆ.